text:
VÁRFRAMSÝNINGIN 2015/
Sambært fyrireikarunum fara tey at skipa fyri kunstnarasalong á teirri 25.Várframsýningini, ið verður á Listasavni Føroya 10.apríl-3.mai í ár. Innlatingarfreist: 22. mars 2015. Várframsýningin er ein sokallað "sensurerað" framsýning.
Eitt eyðkenni við Várframsýningini er, at tað altíð er ein nevnd, sum skipar fyri og velur út verkini til framsýningina. Hetta fyri at geva listafólkunum møguleika fyri at hyggja at, og meta um verkini hjá hvørjum øðrum.
Tískil verður, sum nakað nýtt, í ár eisini skipað fyri "salong" í samband við Várframsýningina. Hetta er eitt tiltak fyri luttakandi listafólk, har ið nevndin greiðir frá teimum valunum tey hava tikið fyri Várframsýningina 2015, og samstundis fáa listafólkini høvi at kjakast um verkini, ið eru við á framsýningini.
Úvalsnevndin fyri Várframsýningina 2015 er:
Ole Wich
Sigrun Gunnarsdóttir
Jóhan Martin Christiansen
---
VEGLEIÐING FYRI INNLATING AV VERKUM TIL METINGAR:
HVØR KANN LATA VERK INN TIL METINGAR Á VÁRFRAMSÝNINGINI 2015?
Ein og hvør kann lata verk inn til metingar, bæði einstaklingar sum bólkar eru vælkomin at lata verk inn.
NÆR ER UMSÓKNARFREIST?
Innlating av verkum gongur fyri seg umvegins teldupost, tað vil siga við digitalari domumentatión av verkunum. Hetta skal latast inn í seinasta lagi sunnudagin 22. mars 2015.
Sendast skal til hendan t-postin: varfram@gmail.com
HVUSSU NÓGV VERK KUNNU LATAST INN?
Tað ber til at lata í mesta lagi 10 verk, líkamikið hvør tøknin er.
Fyri hvørt verk skal í mesta lagi latast inn 4 myndir. Eitt videoverk ella líknandi verk, kann eisini latast inn sum ein leinkja til heimasíðu ella líknandi. Tó skal tað vera heilt greitt hvat verk verður latið inn til metingar. Verkini skulu ikki vera eldri enn 2 ár.
HVAT SKAL LATAST INN SAMAN VIÐ VERKUNUM?
Verkini skulu latast inn umvegis teldupost. Hvørt verk (fíl) skal vera navngivið við navni á listafólki og nummari. Umframt hetta skal latast inn:
1) Ein greiður listi við nummari á verki og tilhoyrandi heiti, ár, stødd/longd, nøgd/upplag (til dømis í samband við grafisk verk, foto, video osv.), tilfari, prísi og annars onnur viðkomandi informatión.
2) Ein listi við navni á listafólki, telefonnummar og t-post.
3) Eventuelt stutt fágreiðing (okkurt um 5-10 linjur) um tankarnar handan verkini. Legg til merkis at dokumentatiónin/fotomyndirnar skulu vera av nóg høgari góðsku so at nevndin ikki er í iva, hvussu verki sær út!
NÆR OG HVUSSU FÆR EIN BOÐ UM VERKINI ERU VIÐ Á FRAMSÝNINGINI ELLA IKKI?
Avgerðin hjá nevndini verður send út umvegis t-post, sum er nevnd á listanum, sum verður sendur við verkunum. Umsóknarfreistin er 22. mars 2015 og svar verður sent út í seinasta lagi eina viku seinni.
UM EITT VERK VERÐUR VIÐ Á VÁRFRAMSÝNINGINI, HVØR STENDUR SO FYRI UPPHEINGING OG LÍKNANDI?
Nevndin fyri Várframsýningina stendur fyri hesum, og hevur fullan rætt til at disponera yvir framsýningini og hvussu verk verða hongd upp.
HVUSSU ER VIÐ TEKNISKARI ÚTGERÐ?
Listafólki skal lata tekniska útgerð inn saman við verkinum. Set teg í samband við nevndina frammanundan umsóknarfreistina um neyðugt.
NÆR OG HVAR SKULU ÚTVALD VERK LATAST INN?
Um tíni verk verða útvald til Várframsýningina 2015 skal hetta latast inn á Listasavni Føroya mánadagin 6. apríl 2015.
Listafólki stendur sjálvt fyri flutningi av verkunum, bæði til og frá Listasavni Føroya.
Verkini eru tryggjað meðan tey verða sýnd fram í Listasavni Føroya 7. apríl - 4. mai 2015
UM EITT VERK VERÐUR SELT?
Verður eitt verk selt, verður 20% av prísinum á verkinum latin til Føroysk Myndlistafólk. Tískil skal hetta verða íroknað prísinum, sum stendur á listasum, sum verður latin inn við verkunum.
Peningurin verður útgoldin, tá ið keypari hevur goldið alla upphæddina til Føroysk Myndlistafólk.
ØLL VERK SUM IKKI VERÐA SELD, SKULU AVHEINTAST Á LISTASAVNI FØROYA, TÁ IÐ FRAMSÝNINGIN LATUR AFTUR, Í SEINASTA LAGI MÁNADAGIN 4. MAI 2015!
Um tú hevur narkar spurningar viðvíkjandi Várframsýningini 2015, ert tú vælkomi at seta teg í samband við okkum á:
varfram@gmail.com
---
Vinarliga heilsan
Nevndin fyri Várframsýningina 2015


c: text/html

text:
27. apríl
27. apríl er dagur 117 í árinum í gregorianska kalendaranum (dagur 118 um skotár er). 248 dagar eru eftir av árinum.
Hendingar[rætta | rætta wikitekst]
- 1960 - Togo vinnur sær sjálvræði frá Fraklandi.
- 1961 - Sierra Leone vinnur sær sjálvræði frá Stóra Bretlandi.
Føðingar[rætta | rætta wikitekst]
- 1791 - Samuel Morse (d. 1872) amerikanskur uppfinnari
- 1911 - Jóhan Hendrik Sigurð Joensen (d. 1993), rithøvundur, tjóðveldismaður
Andlát[rætta | rætta wikitekst]
- 399 f.Kr. - Sokrates grikskur vísdómslærari
- 1521 - Ferdinand Magellan portugisiskur siglingarmaður

robotstxt: allowed

filter: keep


text:
Peter Bichsel (f. 1935). Schweiziskur prosaistur. Hann hevur skrivað eina rúgvu av minimalistiskum søgum, har máltilvitanin ikki altíð samsvarar við veruleikan. Hann skrivar tíðum um tað gerandisliga, sum ongin tímir at tosa um, men hann fær skrivað týdningin fram í ljósið, so at ongin ivi er um, at nógv stórt fer fram í gerandisdegnum. “Barnasøgur” í Vencili Nr. 2/2007 eru úr Kindergeschichten (1969).
- Forsíða
- Tíðarritið
- Savn
- Blaðsavn
- Greinasavn
- Upplestur úr Vencili
- Rithøvundar
- Hyggjuráð
- Leiðbeining
- Tekna hald
- Vencil á Facebook


text:
Yrkingasavnið,"Bónusyrkingar", sum Sanna Andrassardóttir Dahl, hevur týtt úr íslenskum, er fylt við yrkingum, ið speirekandi gera gjøldur við og kritisera forbrúkarasafelagið. Birgir Kruse, bloggari, fegnast um útgávuna av hesum yrkingasavninum. "Takk fyri at tit fluttu ransakandi, íslenska satiru inn í okkara mál. Tað var dagsins gula bónus!"
Birgir Kruse eftirlýsir á bloggi sínum, Birkblog, føroyska satiru. Ongin ólavsøkukabarett var í ár, onki fríggjadagsprik hevur verið í eitt mannaminni. Langt er síðani at man hevur hoyrt frá satiristum sum Jákup Veyhe, Hilmar Jan Hansen ella skemtiliga, dulnevnda blogginum, Føroyaportalinum.
Í samrøðu við Kringvarpið í morgun, sigur Birgir Kruse, at satira kundi fingið betri rásarúm í føroyska miðlalandslagnum. Hon manglar ein almennan pall, har hon kann blíva dyrkað og borin út til øll fólk í Føroyum.
Birgir Kruse slær tó fast, at satira sjálv er nakað ið ikki kann koma úr erva, frá t.d. Kringvarpinum. Satiran livir best úti í krókunum, og má hava eitt sokallað "underground" lív. Men hon manglar ein almennan pall.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Cliff Richard, sum fer at spæla á Summarfestivalinum í kvøld, er ikki komin til Føroya fyri at vísa fólki nýggj løg.
- Eg ætli mær at spæla nógvar av mínum bestu sangum fyri føroyingum, sigur Cliff Richard, sum hevur konsert á Summar Festivalinum hóskvøldið
75 ára gamli Cliff Richard, og hóast høga aldurin er hann sera væl fyri, siga fyrireikararnir. Legendan lendi í privatflogfari seinnapartin í gjár.
- Fólk kenna nógvar av mínum sangum, og eg haldi, at tú skyldar fólki at spæla kendar sangir á slíkari konsert, so eg ætli mær at spæla nógvar av mínum bestu sangum fyri føroyingum, sigur Cliff Richard.
Cliff Richard hevur verið virkin sum tónleikari síðani 1950’ini, og hann hevur spælt ymisk sløg av tónleiki – popp, rock ’n roll og eisini gospel. Hann ætlar sær at tríva í sangir frá teimum ymsu tíðarskeiðunum.
- Eg havi hoyrt, at føroyingar syngja væl við á konsertum, og tað dámar mær sera væl, sigur Cliff Richard.
Konsertin við Cliff Richard verður á Vágsbøi í Klaksvík í kvøld kl 22:00.
Cliff Richard kom í Vágar við egnum privatflogfari seinnpartin í gjár (mynd: SF)


text:
Horizon 2020 er rammuskráin hjá ES kommissiónini fyri árini 2014-2020, har tað sambært umsókn verður játtaður fíggjarligur stuðul til gransking, menning og nýskapan. ES hevur hervið eina av størstu fíggjarætlaninum til gransking og nýmenning í heiminum, sum er 75 milliardir evrir.
Í sambandi við at komið er miðskeiðis í skránni hava fleiri lond mett um støðuna og eisini latið ES kommissiónini niðurstøður úr nationalum nøgdsemiskanningum. Hetta skrivar Granskingarráðið, á heimasíðu teirra gransking.fo.
Í Noregi er høvuðsniðurstøðan, at norskir luttakarar og myndugleikar eru vælnøgd við Horizon 2020 og at skipanin virkar betri enn undanfarna skrá, FP7. Mett verður, at tað hevur eydnast væl at samantvinna gransking og nýskapan og harvið fáa granskarar, vinnulív, tað almenna og samfelagið at virka saman.
Horizon 2020 hevur móttikið fleiri enn 100.000 umsóknir, sum er ein øking uppá 65% í mun til árliga talið av umsóknum í FP7. Talið av umsóknum er væl hægri enn tøka játtanin, og tað sæst aftur í talinum av avbera góðum umsóknum, sum tíverri ikki fáa stuðul. Út frá hesum ber til at staðfesta, at umsøkjarar nýta ov nógva tíð til at skriva umsóknir, sum ikki fáa stuðul.
Stuðulsmóttakararnir eru hægri lærustovnar og granskingarstovnar, sum samlað sæð higartil hava móttikið 64,9% av játtanunum, privata økið hevur móttikið 27,7% og almennir myndugleikar og aðrir felagsskapir hava móttikið 7,3%.
23,9% av samlaðu játtanunum eru farnar til smáar og miðalstórar fyritøkur og er tað meira enn væntað. Meira enn helvtin av luttakarunum søkja fyri fyrstu ferð.
Føroyar hava atlimaskap í Horizon 2020, tí luttaka føroyingar á jøvnum føti við umsøkjarar úr ES londum.
Føroyska luttøkan higartil er nøktandi í mun til okkara umhvørvi, tó at øll øki og evni ikki eru eins væl umboðaði. Higartil eru umleið 50 umsóknir sendar inn og fleiri enn 10 verkætlanir hava fingið játtað fíggjarligan stuðul.


text:
Victor hevur verið eftir einum manni í hýruvogni sínum. Hetta er ikki fyrstu ferð, hann skal koyra júst hendan mannin. Maðurin hevur kenning, og hann prátar um mangt og hvat, meðan teir koyra. Tá túrurin er av, og maðurin stendur við øðrum beininum uttanfyri, vendir hann sær ímóti Victor og sigur:
”Verpápi tín var ein fittur maður. Hann dugdi væl at syngja. Men pápi tín var eitt helvitis reyvarhol”.
So klamsar hann hurðina aftur og fer avstað.
Orðina níva. Tey fara beint í mergin, og Victor verður noyddur at sita eina løtu fyri at koma fyri seg. Allur barndómurin og fyrstu árini sum vaksin renna fram fyri hann.
”Tað kann gott vera, at tú hevur upplivað pápa mín ein tíma í svimjihylinum, men eg var noyddur at liva saman við honum 24 tímar um samdøgrið”, sigur hann við seg sjálvan, og roynir at finna megi til at koyra víðari út í náttina.
Lesið allan langlesnaðin um Victor HER


text:
Jørgen Niclasen
Løgtingsmaður
Fólkaflokkurin
Áarvegur 2
FO-100 Tórshavn
Tórshavn,
6. mars 2017
J.nr. 10257
JEW
Viðv. § 1, stk. 4 í lóg nr. 6 frá 8. februar 2000 um fast samband um Vestmannasund
SÓKN Advokatar eru biðin um at gera eina meting av, um treytirnar fyri at Vágatunnilin sambært
løgtingslóg nr. 6 frá 8. februar 2000 um fast samband um Vestmannasund skal avhendast
landinum, eru loknar.
Tilfar
Vit hava í samband við arbeiðið okkara m.a. gjøgnumgingið:
løgtingslóg nr. 6. frá 8. februar 2000 um fast samband um Vestmannasund við
lógaruppskotinum til lógina, løgtingsmál nr. 18/1999
løgtingslóg nr. 86 frá 18. november 2002 um broyting í lóg um meirvirðisgjald við
lógaruppskotinum til lógina, løgtingsmál nr. 14/2002
tekningarútskrift fyri P/f Vágatunnilin frá Skráseting Føroya
tinglýsingarviðurskifti viðvíkjandi P/f Vágatunnlinum
fyrispurning frá Poul Michelsen, løgtingsmanni, til Kaj Leo Holm Johannesen, løgmann,
frá 6. august 2013 og svar uppá fyrispurningin frá 10. september 2013
fyrispurning nr. 63/2013 frá Eivin H. Jacobsen, tingmanni, til Jørgin Niclasen, landsstýrismann
í fíggjarmálum frá 26. mai 2014 og svar uppá fyrispurningin frá 17. juni
2014
fyrispurning nr. 27/2016 frá Jørgin Niclasen, tingmanni, til Aksel V. Johannesen, løgmann,
og svar uppá fyrispurningin frá 21. desember 2016
ársfrágreiðingar fyri P/f Vágatunnilin, tøkar á www.tunnil.fo, umframt
alment roknskapartilfar viðvíkjandi P/f Vágatunnlinum
Løgtingslóg nr. 6. frá 8. februar 2000 um fast samband um Vestmannasund og løgtingsmál
18/1999
Lógin er heimildargrundarlagið undir fasta sambandinum um Vestmannasund og hevur reglur
um ognarrætt til tunnilin, reglur um at avhenda tunnilin til tað almenna, heimild at krevja brúkaragjald umframt aðrar reglur. Lógin er grundað á uppskotið, sum varð lagt fyri tingið
sum tingmál 18/1999.
§ 1, stk. 1 og 4 í lógini eru soljóðandi:
§ 1. P/f Vágatunnilin (skr. nr. 2809/1998) fær rætt til vega, - brúgva- og tunnilsgerð millum Streymoynna
og Vágarnar um Vestmannasund og ognarrætt til lidna tunnilin við tilhoyrandi brúgvum
og vegi.
Stk. 4. Tá útveganarkostnaðurin er fult afturgoldin, og P/f Vágatunnilin stendur sum eigari,
verður alt anleggið, uttan viðurlag, avhendað landinum til ognar.
§ 2, stk. 1 í lógini er soljóðandi:
Landsstýrismanninum verður heimilað at seta pening í P/f Vágatunnilin, annaðhvørt sum partapening
ella ansvarligan lánikapital (ábyrgdarpening) soleiðis at samlaða upphæddin í mesta lagi
verður kr. 160,3 mió., og kann landsstýrismaðurin ráða við grundarlagi í samlaðu heimildini frá
gildiskomu lógarinnar.
§ 3 í lógini er soljóðandi:
Landsstýrismanninum er heimilað at avhenda, uttan viðurlag, til felagið tað annlegsarbeiðið,
sum higartil er framt av Landsverksfrøðinginum í sambandi við upprunaligu verkætlanina um
gerð av føstum sambandi um Vestmannasund, herundir allar forkanningar og keypt tilfar, sum
nýtiligt er. Slík avhending hevur ikki skattiligar avleiðingar við sær fyri felagið.
§ 5, stk. 1, í lógini er soljóðandi:
Tunnilseigaranum er heimilað at áseta og krevja inn nýtslugjøld frá teimum, ið nýta vega-,
brúgva- og tunnilsanleggið.
§ 7, í lógini er soljóðandi:
§ 7. Frá og við árinum tá tunnilin verður latin upp fyri ferðslu, hevur felagið, við grundarlagi í
útveganarkostnaðinum, rætt til skattligar avskrivingar eftir reglunum um vinnuligar bygningar.
Stk. 2. Við útveganarkostnaði skilst tær samlaðu byggiútreiðslurnar til vegir, brúgvar og tunnilsgerð
v.m.
Í almennu viðmerkingunum til lógaruppskotið er skrivað á s. 4 at ”fígging av verkætlanini er
umframt tær 160,3 mió., sum Løgtingið gjøgnum Vinnumálastýrið setir í felagið, upptøka av
láni frá fíggingarstovnum”. Á s. 4 í viðmerkingunum til lógaruppskotið er víðari skrivað at
”einki landskassaveðhald kemur uppá tal, og leiklutur landskassans í fíggingini er úti við játtanini
av teimum samlaðu kr. 160,3 mió”.
Í serligu viðmerkingunum til § 1, stk. 4 (§ 1, stk. 3 í lógaruppskotinum) er skrivað, at ”her
verður staðfest, at ognarrætturin gongur yvir til tað almenna, tá íløgan er goldin”.
Í serligu viðmerkingunum til § 3 verður skrivað, at landsstýrismaðurin fær heimild at avhenda
tey anleggsarbeiði, sum framd vóru, tá Landsverksfrøðingurin á sinni fyrireikaði tunnilsgerð,
umframt forkanningar og innkeypt tilfar, um tað var nýtiligt og at einki verður goldið fyri hetta.
Í serligu viðmerkingunum til § 5, er m.a. skrivað at ætlanin er, at nýtslugjøldini skulu fíggja
bæði afturgjaldingina av lánunum til byggingina og raksturin av vegunum og tunnlinum. Víðari
verður m.a. skrivað at ætlan felagsins er, at hesi nýtslugjøld skulu vera av eini stødd, sum ger,
at felagið hevur ráð at afturgjalda rentur og avdráttir til lánistovnarnar, umframt at kunna
gjalda rakstur og viðlíkahald av anlegginum. Hartil kemur rentingin av stóru eginognini, tá
partapeningurin/ábyrgdarpeningurin er so stórur sum kr. 160 mió. Eisini skulu nýtslugjøldini
gera felagið ført fyri at konsolidera seg rímiliga væl.
Serligu viðmerkingarnar til § 7 viðvíkja skattligu viðgerðini av útreiðslunum hjá tunnlinum og
einki nærri er skrivað um definitiónina av útveganarkostnaðinum í § 7, stk. 2.
Løgtingslóg nr. 86 frá 18. november 2002 um broyting í lóg um meirvirðisgjald og
løgtingsmál nr. 14/2002
Eitt lógaruppskot um broyting í lóg um meirvirðisgjald varð lagt fyri løgtingið sum løgtingsmál
nr. 14/2002, dagfest 17. oktober 2002. Endamálið við uppskotinum var at frítaka bummgjaldið
í sambandi við ferðing og flutning gjøgnum tunlar, brúgvar og aðrar vegir í sambandi við
almenna vegakervið fyri meirvirðisgjald.
Í lógaruppskotinum varð millum annað skrivað at:
Støðan viðvíkjandi undirsjóvartunlum í dag er tann, at tunnilin millum Streymoynna og
Vágoynna verður tikin í nýtslu um heilt stutta tíð, og fyrireikingar eru longu farnar í gongd at
bora undirsjóvartunnilin millum Eysturoynna og Borðoynna. Undirsjóvartunnilsverkætlanirnar
eru skipaðar soleiðis, at tað eru almenn partafeløg, sum standa fyri verkætlanunum, P/F
Vágatunnilin og P/F Norðoyatunnilin. Ongar ítøkiligar ætlanir eru um fleiri undirsjóvartunlar í
løtuni.
Tá ein undirsjóvartunnil so verður tikin í nýtslu, stendur viðkomandi partafelag fyri rakstrinum,
líka til lánið í tunlinum er afturgoldið. Tá lánið er afturgoldið, verður partafelagið upployst, og
undirsjóvartunnilin fellur til landið sum ein vanligur partur av landsvegakervinum. Støða verður
tá eisini tikin til, um skipanin við bummgjaldinum skal halda fram.
Bummgjaldið er tí í veruleikanum ein eykaskattur til at fíggja eina ávísa løguverkætlan, sum
annars hevði verið fíggjað beinleiðis í løgtingsfíggjarlógini. Landsstýrið vil hava lánini í undirsjóvartunlunum
afturgoldin yvir so stutt áramál sum gjørligt, soleiðis at undirsjóvartunlarnir
verða partar av restini av vegakervinum, sum landið rekur.
Við hesum lógaruppskotinum verður bummgjaldið frítikið fyri meirvirðisgjald, samstundis sum
partafeløgini, ið standa fyri undirsjóvartunlunum, fáa inngangandi meirvirðisgjaldið endurgoldið
úr landskassanum. Á henda hátt verða lánini til undirsjóvartunlarnar skjótari afturgoldin,
og bummgjaldið verður eitt brúkaragjald, sum fer beinleiðis til at fíggja tunnilin.
Í áliti frá Vinnunevndini frá 6. november verður millum annað skrivað, at umboð fyri P/f
Vágatunnilin hava upplýst fyri Vinnunevndini, at lánið fór at vera umleið kr. 120 mió og at
lánið skuldi afturgjaldast yvir 15 ár. Ein samd Vinnunevnd tók undir við málinum og mælti
tinginum til at samtykkja uppskot landsstýrisins.
Uppskotið varð við 3. viðgerð tann 12. november 2002 endaliga samtykt av løgtinginum við
29 atkvøðum fyri og ongari ímóti og varð kunngjørt sum løgtingslóg nr. 86 frá 18. november
2002.
Fyrispurningar í løgtinginum og svar uppá hesar
Spurningurin um afturgjald av útveganarkostnaði hevur verið viðgjørdur í løgtinginum í sambandi
við fyrispurningar og svar uppá hesar.
Kaj Leo Holm Johannesen, løgmaður, svaraði tann 10. september 2013 fyrispurningi frá Poul
Michelsen, tingmanni. Í svarinum varð millum annað skrivað, at ”eftir lógini skal útveganarkostnaðurin
gjaldast aftur, bæði tann partur, sum er fíggjaður við eginpeningi og tann parturin,
sum er fíggjaður við láni. Sum er, verður partapeningurin nýttur til lutvísa fígging av
íløguútreiðslunum av Vágatunnlinum og Norðoyatunnlinum. Tá peningurin soleiðis er bundin
í partabrøv, kann hann ikki brúkast til onnur endamál, uttan at hann fyrst verður loystur.
Landið kann loysa peningin við at avhendan partabrøvini. Til tess krevst lógarbroyting, men
[....] eru ongar slíkar ætlanir. Tunnilsfeløgini kunnu eisini rinda landskassanum vinningsbýti/útluting,
inntil upphæddin av innskotna partapeninginum er rokkin”.
Jørgin Niclasen, landstýrismaður í fíggjarmálum, svaraði 17. juni 2014 spurningi frá Eivin H.
Jacobsen, tingmanni. Í svarinum er m.a. skrivað at ”P/f Vágatunnilin upplýsir, at sambært
lániavtaluni skal seinasti avdráttur gjaldast 12. desember 2017 (skal vera 2016).
Víðari varð
skrivað, at tá farið varð undir at fyrireika at byggja Vágatunnilin, var ein av stóru spurningunum,
hvussu henda stóra íløga skuldi fíggjast og í aðra máta skipast.”
Víðari varð skrivað at ”longu tá var ætlanin, at nýtslugjaldið einans skuldi fíggja lántøkuna”
eins og tað varð skrivað at ”Almenna fatanin hevur eisini verið, at nýtslugjøldini einans skuldu
fíggja lánsgjøldini, og at tunnilin skuldi latast landinum, tá lánið úr Íleggingargrunninum var
afturgoldið. Ikki fyrrenn fyri kortum er kjak komið um, at lógarteksturin sigur nakað annað,
enn ætlanin og eisini almenna fatanin var”. Móti endanum í svarinum var skrivað at ”Soleiðis
sum lógin og viðmerkingarnar eru orðað, kann tvídráttur vera um tulking av, nær tunnilin er
útgoldin og kann avhendast landinum”.
Aksel V. Johannesen, løgmaður, svaraði 21. desember 2016 uppá skrivligan fyrispurning frá
Jørgin Niclasen, løgtingsmanni. Aksel V. Johannesen svaraði at tulkingin hjá honum svaraði til
hana hjá undanfarna løgmanni, Kaj Leo Holm Johannesen, í svari til Poul Michelsen, løgtingsmann.
Skrivað varð at ”Sambært tulkingini er tunnilin fult afturgoldin, tá í samlaði útveganarkostnaðurin
er goldin. Við útveganarkostnaðin meinast allur byggikostnaðurin og harvið bæði
lánið og partapeningurin”.
Síða 5/9
Skrivað varð eisini at ”Sum støðan er nú, metir løgmaður ikki, at grundarlag er fyri at koyra
ókeypis í Vágatunnlinum, tá ið tulkingin av lógargrundarlagnum so greitt vísir, at uppruna ætlanin
við lógaruppskotinum var, at allur útveganarkostnaðurin skuldi gjaldast aftur. Tí bleiv
tað ikki ókeypis at koyra í Vágatunnlinum tann 11. desember 2016.”
Annað tilfar av týdningi fyri málið
Tað sæst av tekningarútskrift frá Skráseting Føroya, at partapeningurin í P/f Vágatunnlinum
er kr. 160.300.000, ið svarar til samlaðu heimildina hjá landinum til at seta partapening í felagið.
Sambært ársfrásøgnini fyri P/f Vágatunnilin fyri roknskaparárið 2015, ið er seinast almannakunngjørda
ársfrásøgn fyri felagið, hevði P/f Vágatunnilin 31. desember 2015 eina eginogn á
tilsamans kr. 176.040.878. Sambært ársfrásøgnini høvdu vegir og tunnil eitt roknskaparligt
virði á kr. 167.452.351 pr. 31. desember 2015. Felagið hevði eina langfreistaða skuld á tilsamans
kr. 241.315.
Í omanfyri nevndi svari frá Jørgin Niclasen uppá fyrispurning 63/2013 varð víst til frágreiðing
frá Vágatunnlinum 21. juni 2014, har tað varð skrivað ”Endaligi byggiroknskapurin fyri
Vágatunnilin, ið er gjørdur upp við árslok 2003, vísir byggiútreiðslur uppá 277,7 mió kr, ið er
uml 16% omanfyri planleggingarkostnaðin uppá uml. 240 mió kr, og samlaða kapitalnýtslu
uppá 306,5 mió kr.” Á heimasíðuni hjá tunnilsfelagnum www.tunnil.fo verður skrivað, at
Vágatunnilin kostaði kr. 280.000.000 at byggja.
Sum tað sæst omanfyri var langfreistaða skuldin pr. 31. desember 2015 kr. 241.315 og hendan
skuldin er sambært svari uppá fyrspurning 63/2013 goldin.
P/f Vágatunnilin hevur tískil goldið byggiútreiðslurnar til vegir, brúgvar og tunnilsgerð, eins og
felagið hevur afturgoldið tey lán, sum saman við partapeninginum frá Føroya landsstýri
fíggjaðu byggingina av fasta sambandinum um Vestmannasund.
Lógargrundarlagið og tulking av hesum
Tað skal at byrja við viðmerkjast, at tað er greitt ásett í lógini um fast samband um Vestmannasund,
at tunnilin við vegum v.m., sum varð bygt og enn verður rikið av P/f Vágatunnlinum,
skal avhendast landinum frá felagnum P/f Vágatunnilin.
§ 1, stk. 4 í lógini um fast samband um Vestmannasund ásetir, at alt anleggið, tá tvinnar treytir
eru loknar, uttan viðurlag skal avhendast landinum til ognar. Fyrra treytin er, at útveganarkostnaðurin
skal vera fult afturgoldin og seinna treytin er, at P/f Vágatunnilin skal standa sum
eigari.
P/f Vágatunnilin skal standa sum eigari
Verður fyrst hugt at treytini - P/f Vágatunnilin stendur sum eigari – er ásett í § 1, stk. 1 í lógini,
at Vágatunnilin fær ognarrætt til lidna tunnilin við tilhoyrandi brúgvum og vegi. Vágatunnilin
Síða 6/9
er liðugur og hendan treytin í § 1, stk. 1 fyri, at P/f Vágatunnilin skal fáa ognarrætt til tunnilin,
er tí lokin.
Afturat hesum hevur P/f Vágatunnilin tinglýstan ognarrætt til matr. nr. 373e, Sandavágur, og
til matr. nr. 401b, Kvívík. Tað sæst á kortal.fo, at hetta eru tunnilsmunnarnir ávikavist í
Vágoynni og í Streymoynni. Umframt at treytin í §1, stk. 1 fyri ognarrætti hjá tunnlinum at
tunnilin skal vera liðugur er lokin, er ognarrætturin hjá P/f Vágatunnlinum til tunnilin sostatt
eisini tinglýstur á ein slíkan hátt, at treytin ”P/f Vágatunnilin stendur sum eigari av tunnlinum”
er lokin.
Útveganarkostnaðurin skal vera fult afturgoldin
Tað er ásett í § 1, stk. 4, at alt anleggið, uttan viðurlag, verður avhendað landinum - tá útveganarkostnaðurin
er fult afturgoldin. Spurningurin er so, hvussu hetta hugtakið í lógini skal
skiljast.
Her eru í høvuðsheitum tvey sjónarmið. Annað sjónarmiðið er, at tunnilin skal avhendast
landinum, tá felagið hevði goldið aftur tey lán, sum felagið tók til bygging av tunnlinum. Hitt
sjónarmiðið er – sum tað sæst av omanfyri nevndu svarum frá ávikavist Kaj Leo Holm Johannesen
og Aksel V. Johannesen – at ikki bara lánini skuldu gjaldast aftur, men at eisini partapeningurin,
sum landið hevði sett í felagið, skal gjaldast aftur fyrrenn anleggið skal avhendast
landinum.
Lánini, sum vórðu tikin í sambandi við bygging av Vágatunnlinum, eru afturgoldin lánsveitaranum
og P/f Vágatunnilin hevur goldið allan kostnaðin av at byggja fasta sambandið um Vestmannasund.
Spurningurin er, um treytin um, at útveganarkostnaðurin skal vera ”fult afturgoldin”
harvið er lokin ella um partapeningurin í felagnum eisini skal afturgjaldast Føroya landsstýri,
sum hevur sett partapeningin í felagið.
Verður hugt í lógina um fast samband um Vestmannasund, er útveganarkostnaðurin defineraður
í § 7, stk. 2 sum ”tær samlaðu byggiútreiðslurnar til vegir, brúgar og tunnilsgerð v.m.”
Hetta eru útreiðslur til íløguna, sum náttúrliga verða avhildnar av felagnum og sum felagið
hevur rindað, í hesum føri grundað á partapeningin hjá felagnum og ta lánifígging, sum felagið
fekk til vega.
At útveganarkostnaðurin skulu skiljast sum útreiðslur hjá felagnum til at byggja tunnilin v.m.
samsvarar eisini við, at tað í serligu viðmerkingunum til § 1, stk. 4 verður skrivað at ”ognarrætturin
gongur yvir til tað almenna, tá íløgan er goldin”.
Einki er skrivað hvørki í sjálvari lógini um fast samband um Vestmannasund ella í viðmerkingunum
til lógaruppskotið, sum beinleiðis ásetir ella bendir á, at partapeningurin eisini skal
vera afturgoldin sum partur av útveganarkostnaðinum soleiðis sum fyribrigdið útveganarkostnaðurin
skal skiljast sambært § 1, stk. 4 í lógini.
Síða 7/9
Í lógaruppskotinum til lógina um fast samband um Vestmannasund, tingmál 18/1999, verður
skrivað, at ”einki landskassaveðhald kemur uppá tal, og leiklutur landskassans í fíggingini er
úti við játtanini av teimum kr. 160,3 mió”. Einki verður skrivað um, at landskassin skal hava
hesar kr. 160,3 mió. afturgoldnar.
Varð tað ein treyt frá landskassans síðu, at hesar kr. 160,3 vórðu afturgoldnar ella at felagið
skuldi rinda vinningsbýti til partaeigaran, hevði verið náttúrligt at útvega játtanarliga og materialla
heimild fyri hesum í lógini. Hetta er ikki gjørt og tvørturímóti verður skrivað, at ”
leiklutur landskassans í fíggingini er úti við játtanini av teimum samlaðu kr. 160,3 mió”.
Umframt at løgtingið sum grundarlag fyri at gera fast samband um Vestmannasund samtykti
løgtingslóg nr. 6 frá 8. februar 2000 um fast samband um Vestmannasund, viðgjørdi Løgtingið
sum omanfyri nevnt eisini um sama mundið spurningin um meirvirðisgjald av teimum gjøldum,
sum skuldu takast fyri at koyra ígjøgnum tunnilin.
Orðingarnar í uppskotinum til lóg um broyting av lógini um meirvirðisgjald, sum eru endurgivnar
omanfyri, eru greiðar um, at ”tá lánið er afturgoldið, verður partafelagið upployst, og undirsjóvartunnilin
fellur til landið sum ein vanligur partur av landsvegakervinum”.
Hóast broytingaruppskotið til lógina um meirvirðisgjald viðvíkir einari aðrari lóg enn sjálvari
lógini um fast samband um Vestmannasund, kann hetta lógaruppskotið og samtykta lógin
metast vera ein partur av samlaða lógargrundarlagnum fyri virkseminum hjá P/f Vágatunnlinum.
Løgtingið hevur einmælt samtykt lógaruppskotið uttan viðmerkingar til frágreiðingina í
lógaruppskotinum um, at tað eru lánini, sum skulu vera afturgoldin, áðrenn anleggið skal avhendast
landinum til ognar og at felagið, tá lánini eru afturgoldin, skal upploysast og tunnilin
fella til landið.
Løgtingið hevur sostatt í 2002 og fyri at Vágatunnilin varð tikin í nýtslu, einmælt samtykt eina
lóg, grundað á eitt lógaruppskot, sum greitt sigur, hvussu § 1, stk. 4 lógin um fast samband
um Vestmannasund skal skiljast í mun til nær anleggið skal avhendast til tað almenna, nevniliga
tá lánini eru afturgoldin.
Tað hevur í hesum sambandi eisini týdning, at tað í sambandi við viðgerðina í fíggjarnevndini
sambært álitinum hjá Fíggjarnevndini frá 6. november 2002 er komið fram, at lánini, sum
málið snýr seg um, væntast vera afturgoldin eftir 15 árum.
Verður hugt í ársfrágreiðingarnar frá P/f Vágatunnlinum frá 1999 til 2015, sum eru tøkar á
www.tunnil.fo (allar uttan frágreiðingin fyri 2008), sæst um brúkaragjøldini og fígging, at gjøldini
mugu leggjast soleiðis til rættis, at felagið hevur nóg mikið av peningi til raksturin og til at
gjalda aftur lánini. Einki er skrivað í rakstrarætlanunum um, at felagið skal leggja sítt virksemi
soleiðis til rættis, at felagið kann rinda vinningsbýti ella á annan hátt rinda gjøld til partaeigaran.
Tá gjaldførið hevur verið gott, hevur hetta havt við sær eyka gjøld inn á lánið heldur enn at
hesar upphæddir eru settar av til vinningsbýti ella líknandi.
Av ársfrágreiðingini fyri 2003, løgd fyri aðalfund felagsins 21. juni 2004, sæst at byggilánið hjá
felagnum tann 1. desember 2003 var umlagt til endaliga fígging við 175 mió at rinda yvir 14
ár. Somuleiðis varð greitt frá, at tvey tey seinastu gjøldini frá landinum á 20 mió. kr. vóru tøk
ávikavist 1. februar 2004 og 1. februar 2005 og fóru at verða goldin beinleiðis inn á lánið sum
seravdráttir.
Av ársfrágreiðingini fyri 2014, sum varð løgd fyri aðalfund felagsins 14. apríl 2015, verður á s.
12 skrivað um fíggjarætlan fram til 2017, at ”Í ætlanini, sum felagið hevur arbeitt eftir fram til
tá lániavtalan dettur burtur í juni 2017, er roknað við at tunnilin skal avhendast til tað almenna
eftir teimum krøvum og normum, sum vóru galdandi í 2002, tá tunnilin varð tikin í nýtslu”.
Av ársfrágreiðingunum hjá felagum sæst sostatt, at felagið hevur tikið pening inn til rakstur
og til at gjalda lán, eins og tað sæst at felagið sýnist hava lagt til grund, at tunnilin skal avhendast
til tað almenna, tá lániavtalan fellur burtur í juni 2017. Samanumtikið er einki, sum
bendir á, at felagið sjálvt hevur havt ta fatan, at partapeningurin skuldi gjaldast aftur sum
partur av útveganarkostnaðinum.
At felagið í sínum virksemi ikki sýnist hava lagt upp fyri rindan av vinningsbýti samsvarar eisini
við, at einki er nevnt í lógini um fast samband um Vestmannasund ella í viðmerkingunum til
lógaruppskotið um, at einsmalli partaeigarin, Føroya landsstýri, roknar við vinningsbýti ella
aðrari útlutan frá felagnum.
At seinastu innskotini í partapeningi sambært frágreiðingum frá felagnum eru goldin inn á lán
felagsins sum seravdráttir samsvarar eisini við tað, sum var skrivað í uppskotinum til broyting
í lógini um meirvirðisgjald um at landsstýrið vildi hava lánini afturgoldin so skjótt sum gjørligt,
soleiðis at undirsjóvartunlarnir skuldu gerast partur av restini av vegakervinum, sum landið
rekur.
Um § 1, stk. 4 skuldi skiljast soleiðis, at Føroya landsstýri skuldi hava partapeningin afturgoldnan,
má útgangsstøðið eisini vera at hetta, tá einki annað er samtykt, skal gerast sambært
reglunum í tí til hvørja tíð galdandi lóggávu um partafeløg, nú løgtingslóg nr. 73 frá 31. mai
2011.
Lógin um partafeløg hevur reglur um at avtaka kapitalfeløg í kapittul 14. Um felagið var avtikið,
høvdu ognir felagsins verið útlutaðar partaeigaranum Føroya landsstýri eftir, at verandi
kreditorar høvd fingið síni krøv goldin. Tá vegir og tunnil sambært ársfrásøgn felagsins fyri
2015 høvdu eitt virðið á kr. 167.452.351 og tá felagið hevði eina samlaða eginogn á kr.
176.040.878, hevði landsstýrið sostatt fingið partapeningin aftur í øðrum virðum, um tunnil
og vegir vórðu útlutað landinum í sambandi við eina endaliga uppgerð av felagnum.
Um felagið varð avtikið og tunnilin útlutaður partaeigaranum fyri partapeningin, kann spurningur
setast við, um talan hevði verið um at avhent tunnilin til landið ”uttan viðurlag” eftirsum
at ognarrættur til partabrøvini í P/f Vágatunnilin tá vórðu skift um við beinleiðis ognarrætt
til tunnilin.
Eg meti tó ikki at orðini ”uttan viðurlag” í § 1, stk. 4, kunnu tulkast so vítt sum, at tey merkja,
at landið, afturat at fáa beinleiðis ognarrætt til tunnilin fyri partapeningin í felagnum, eisini
skal hava kr. 160,3 mió. goldnar í reiðum peningi frá felagnum í sambandi við eina avtøku.
Niðurstøða
Út frá gjøgnumgongdini av tí tilfari, sum er nevnt omanfyri, er mín niðurstøða, at treytin í § 1,
stk. 4 í lógini um fast samband um Vestmannasund um, at útvegnarkostnaðurin skuldi vera
fult afturgoldin, var lokin, tá lánini, sum vóru tikin í sambandi við byggingina, vóru afturgoldin.
Um ivi skuldi verið um hesa niðurstøðuna, er tað so undir øllum umstøðum mín meting, at
treytirnar í § 1, stk. 4 vóru loknar, tá lánini vóru afturgoldin og eginognin var omanfyri kr.
160,3 mió, soleiðis at tað almenna fekk beinleiðis ognarrætt til tunnilin við at felagið varð
avtikið.
Vinarligast
Jógvan Elias Winther Poulsen, adv.
jewp@sokn.fo


text:
Jallurin, smádreingir 2015. Frá vinstru: Jan Arge, Annfinnur E. Olsen, Jens Peter Gaard Magnussen, Bogi Arge, Sofus B. Jacobsen, Búi Heinesen.
Jallurin smágentur 2013. Aftast frá vinstru: Ásbjørg Jørgensen, Rigmor H. Kølleskov, Andrea Eleina Olafsdóttir. Fremst frá vinstru: Marin Skaalum, Marianna Kamilla Nielsen, Bryndis Maria Joensen. Róðursmaður: Rúni Joensen.
Jallurin gentur 2013. Aftast frá vinstru: Beinta Bárðardóttir, Marianna Geirsdóttir Eystberg, Herdis Petursdóttir í Gong. Fremst frá vinstru: Lív Bech Árting, Kristina J. Thomsen, Gunn H. Persson. Róðursmaður: Petur í Gong.
Jallurin dreingir 2013. Aftast frá vinstru: Mækir Brynhildarson Gullbein, Teitur Skoubo Nolsøe, Hjalgrím Kristianson Davidsen. Fremst frá vinstru: Torstein Paulason Brattaberg, Hallur Nattestad, Ernst Kass, Sámal Kristiansson.
Jallurin smágentur 2012. Aftast frá vinstru: Kristina J. Thomsen, Marianna Geirsdóttir Eystberg, Lív Bech Árting, Beinta Bárðardóttir. Fremst frá vinstru: Gunn H. Persson, Petur í Gong (róðursmaður), Vár Bech Árting.
Jallurin dreingir 2012. Aftast frá vinstru: Christian Dahl, Hallur Nattestad, Mækir Brynhildarson Gullbein, Brandur Jógvansson. Fremst frá vinstru: Brestir Mikkelsen, Guðmundur S. Norðbúð, Hjalgrím Kristianson Davidsen.
Jallurin dreingir 2011. Aftast frá vinstru: Øssur fjeppari Guðmundarson, John Andor í Horni, Jóhan Guðjónsson, Brestir Mikkelsen, Sámal Kristiansson, Christian Dahl. Fremst frá vinstru: Brandur Jógvansson, Mækir Brynhildarson Gullbein.
Jallurin kvinnur 2011. Frá vinstru: Kirstin Sigurðsdóttir, Rannva Jacobsen, Jannie Dam Jacobsen, Karina Petersen, Sonja í Hoyvík, Linda Dam Jacobsen, Ragnfríð Kannuberg Tórolvsdóttir.
Jallurin smágentur 2011. Aftast frá vinstru: Camilla Hentze Sørensen, Maria Guldbrandsø Tórgarð, Sára Mc Gavin, Herdis Petursdóttir í Gong. Fremst frá vinstru: Sigrun Mohr Jónsdóttir, Sóley Einarsdóttir Jacobsen. Róðursmaður: Petur í Gong.
Jallurin dreingir 2010. Aftast frá vinstru: Christian Dahl, Hallur Biskupsstøð, John Andor í Horni Sivertsen, Mækir Brynhildarson Gullbein. Fremst frá vinstru: Sámal Kristiansson, Guðmundur S. Norðbúð, Brestir Mikkelsen.
Jallurin smágentur 2010. Aftast frá vinstru: Maria Guldbrandsø Tórgarð, Gunnvá F. Ellingsgaard, Kristina Skaalum Gunnarstein. Fremst frá vinstru: Maria Lyager Jacobsen, Herdis Peturdóttir í Gong, Sóley Einarsdóttir Jacobsen, Marianna Geirsdóttir Eystberg.
Jallurin smádreingir 2010. Fremst frá vinstru Cerina Dalfoss, Janus Hannesarson, Mækir Brynhildarson Gullbein, Karstin Kjærbo, Brandur Jógvansson, Pætur Jákupsson, Sverri Skaalum.
Jallurin gentur 2009. Frá vinstru: Tordis Laksá, Rebekka Á Neystabø Jacobsen, Gunnvá F. Ellingsgaard, Johanna Fríða Petersen, Elisabeth Jacobsen.
Jallurin smádreingir 2009. Frá vinstru: Mækir Brynhildarson Gullbein, Hallur Nattestad, Brestir Mikkelsen, Christian Dahl, Sámal Kristiansson, Snorri Arge, Guðmundur S. Norðbúð.
Jallurin smágentur 2009. Frá vinstru: Guðrið Í Skorðastovu, Maria Guldbrandsø Tórgarð, Guðrið Jákupsdóttir, Sissal Herálvsdóttir, Anna Louisa Rubek Nielsen, Lilja Luid.
Jallurin gentur 2008. Aftast frá vinstru: Vivian Vatnsdal Skorá, Gunnvá F. Ellingsgaard, Tordis Laksá. Fremst frá vinstru: Anna Nadja Midjord, Elsa Maria Johansen á Lag, Johanna Fríða Petersen, Eik Óladóttir Gullbein.
Jallurin smádreingir 2008. Frá vinstru: Tóki Berg, Hanus á Tjaldrafløtti Vestergaard, Hallur Nattestad, Hallur Biskopstø, Óðinn Johansen, Mikkjal Hansen og Guðmundur Sjúrðarson Norðbúð.
Jallurin dreingir 2007. Aftast frá vinstru: Jónleif Kass, Atli undir Kletti, Fríðmundur Nattestad, Hans Petur Brekkstein, Jógvan Højgaard Brodersen, Fríðbjartur Miðberg Kristiansen, Guðmundur Sjúrðarson Norðbúð.
Jallurin kvinnur 2007. Frá vinstru: Malan Mohr Joensen, Elin Bærentsen, Annfríða Helgadóttir, Hildibjarta Simonsen, Vár Arge Seloy, Finngerð Jensen, Tórgunn Herlufsdóttir Johansen.
Jallurin dreingir 2006. Aftast frá vinstru: Rógvi Helmsdal, Bergur Sørensen, Petur Djurhuus, Helgi Øster Petersen. Fremst frá vinstru: Høgni í Skorðastovu, Andreas Dalsgaard, David Guttesen.


text:
Kunning frá Kongshavnar Frítíðarsiglara
mentan21-04-2017 - 16:45 - Jóanis Nielsen
Á aðalfundinum hjá Kongshavnar Fríðtíðarsiglarum 19. apríl, var nýggj nevnd vald. Hilmar Hansen og Oluffa Joensen fóru frá og í teirra stað komu Kári Jacobsen og Doris Djurhuus.
Tann nýggja nevndin hevur skipað seg soleiðis:
Jonhard Danielsen, formaður.
Kári Jacobsen, næstformaður og
Doris Djurhuus kassameistari/skrivari.
Eyka limir eru:
Andrea Isaksen og
Símin Pauli Johannesen.
Hilmar Hansen, Oluffa Joensen og Jonhard Danielsen stovnaðu felagið í 2013. Og síðan tá, hevur felagið skipa fyri einum bátatreffi í Søldarfirði. Vit fingu eitt samstarv við bátafestivalin á Toftum. Vit møtast her inni fríggjakvøld til eitt komsammen. Aftaná morgunmatin leygarmorgun, verður lagt frá landi og silgt inn á Skálafjørðin, og síðan fylgjast vit út á Toftir til bátafestival.
Felagið hevur eisini onnur smávegis tiltøk, so sum, rudding, siglitúrar og annað kring Kongshavn, sum spennir seg frá Garðsenda í Nes kommunu til Raktanga í Sjóðar kommunu.
Eg vil, vegna limir felagsins, takka Hilmar Hansen og Oluffu Joensen fyri gott samstarv hesi árini.
Í eini kapping er bert ein vinnari, men í samstarvi eru vit fleiri!
Samstundis verður ynskt Kára Jacobsen og Doris Djurhuus hjartaliga vælkomnan uppí nevndina.
Tað eru vit, sum skapa karmarnar. Trivnaður er okkara hjartamál.


text:
– Tað er gleðiligt at síggja, at fólk eru vorðin raskari at skilja og hugsa meir “endurnýtslu”, sigur Tina Kajsdóttir, sum passar Umhvørvisplássið í Vága kommunu.
Í trý ár hevur Tina tikið sær av Umhvørvisplássinum í Vága kommunu. Hetta er parttíðararbeiði, og hon gleðist um at koma út úr skrivstovuni, har hon eisini arbeiðir.
– Áhugin kom, tí at pápi passaði tað gamla ruskplássið í Miðvági. Tá var eg ofta við honum. Eg havi eisini avloyst onkuntíð, og fyri trimum árum síðani varð eg spurd um at taka hesa uppgávuna á meg at passa Umhvørvisplássið, sigur Tina.
Síðani Tina byrjaði, hevur hon millum annað lagt dent á at gera meiri við endurnýtslu og skiljing.
Góðir møguleikar at skilja
– Nú hava vit eitt reint umhvørvispláss, har vit royna at endurnýta sum mest, og har góðir møguleikar eru at skilja, sigur Tina.
Á Umhvørvisplássinum eru umframt bingjur til tað, ið brennur, bingjur til papp/papír, timbur, jarn og tilfar frá urtagørðum.
Kassar eru eisini til elektronikk, teldur v.m., máling, akkumulatorar, vandamikið burturkast, káplar, kopar, ljósrør og spreydósir. Tangi er til spillolju, stórsekkur til tað, ið skal tyrvast, og stað er at seta køliskáp og frystarar.
Allar greinar verða kvarnaðar, og borgarar kunnu ókeypis fáa sær flis. Trolhúsið hjá kommununi er tætt við, og har verður kvørnin goymd.
Góðir plattar verða endurnýttir.
Blái Krossur hevur eisini eina bingju standandi á Umhvørvisplássinum, har til ber at seta góðar møblar og onnur brúksting. Hetta verður so selt bíliga í handlum hjá Bláa Krossi.
Góð hjálp frá IRF
– Eg havi spurt meg fyri nakrar ferðir hjá IRF, hvussu tað ymiska skal skiljast, og hvat skal í hvønn kassa. Starvsfólkið hjá IRF hevur verið sera hjálpsamt, og vit hava nú skipað hetta eftir teimum vegleiðingum, ið eru. Borgarar her í kommununi hava góðar møguleikar at skilja og at endurnýta, sigur Tina.
Umhvørvisplássið er á kajøkinum í Miðvági. Tað er avhegnað, bilar koyra inn í einum enda og útaftur í hinum endanum. Alt er væl skeltað.
Ungir dreingir fáa rós
Í næstan tvey ár hevur Vága kommuna havt eina royndarverkætlan, har fýra ungir dreingir á skift, tveir í senn hvørja viku, hava verið á Umhvørvisplássinum, og teir hava so vegleitt og hjálpt fólki at fingið ruskið og tað, ið skal endurnýtast, í rætt stað.
– Hetta er ein sera góð skipan. Skilt verður á rættan hátt, og fólk eru glað fyri at fáa hjálp til at bera, sigur Tina.
Borgarstjórin, Eyðdis Hartmann Joensen, er eisini væl nøgd við skipanina.
– Teir ungu dreingirnir gera eitt gott arbeiði. Og tað ger Tina eisini. Fólk eru sera glað fyri at fáa vegleiðing og hjálp, og tey rósa starvsfólkunum. Politiskt hava vit ikki ætlanir um at broyta hesa skipanina, sigur Eyðdis.
Ikki viðgjørt trýstbingju
Nakrar kommunur hava keypt sær trýstbingjur, sum trýsta ruskið saman í bingjuni, so at meira fæst í hvørja bingju. Um tílíkar bingjur koma í Vága kommunu, er ikki greitt enn.
– Hatta er eitt mál, ið ikki hevur verið uppi at vent her, ta tíð, eg havi verið í kommununi. Men vit kunnu taka tað upp, og so mugu vit raðfesta, hvat loysir seg best, sigur Eyðdis.
Hvussu kann endurnýtsla skipast?
IRF fegnast um, at Vága kommuna hevur eina góða og sera væl skipaða endurnýtslu.
Les meira um, hvussu ein kommuna kann skipa sína endurnýtslu, við at trýsta her.


text:
Sri Chinmoy Oneness-Home Peace Run er ein altjóða kyndlarenning. Málið við renningini er, at breiða boðskap um frið, vinalag og at skilja og virða mentanarmunir. Fólk ið taka lut í renningini, renna við einum kyndli ið skal súmbolisera hendan boðskapin. Kyndilin hevur ferðast allan heimin runt, og fleiri milliónir fólk hava havt hann í hondini og runnið við honum.
Í ár eru 30 ár liðin síðan hendan friðarrenningin byrjaði. Friðarkyndilin hevur júst verið í Íslandi og í dag bleiv hann handaður Jógvani Hansen, tónleikara, og Petur Petersen, sendimanni Føroya í Íslandi, fyri at bera víðari til Føroya.
Í morgin kemur kyndilin til Føroya, saman við einum liðið av altjóða rennarum ið fara at renna við honum kring Føroyar í tíggju dagar. Meðan runnið verður, ber Føroyar heitið Sri Chimnoy Friðarland og Tórshavn verður friðarhøvuðsstaður.
Liðið ið kemur at renna fer at vitja yvir 20 skúlar í Føroyum at tosa um endamálið við renningini. Umframt teir 11 rennararnar, væntar man at eini 3000 føroyingar, í øllum aldursbólkum eisini luttaka í renningini. Runnið verður frá 15. september til 23. september.
Hetta er triðju ferð at friðarkyndilin er í Føroyum. Fyrstu ferð var í 2012, aðru ferð í 2014.
Renningin hevur ikki til endamáls at savna pening inn ella tæna nøkrum politiskum ella átrúnaðarligum áhugamálum.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Rákið er, at ljóðbøkurnar vinna fram, meðan e-bøkurnar ikki verða lisnar í sama mun.
Soleiðis sigur Vónbjørt Vang, virkandi býarbókavørður í Havn, um gongdina í bókanýtslu. Tann siðbundna pappírsbókin er enn sum áður tað, sum fólk flest vilja lesa, og líkt er ikki til, at hon er so hótt av e-bókini, sum hildið var. Men nú er ljóðbókin veruliga farin at gera um seg.
Tað er greiða rákið, sum vísir seg innan fyri forløg, bókasølur og bókasøvn um allan heimin.
Fyri nøkrum árum síðan var ljóðbókin mest ein tænasta til lesiveik, men nú er gongdin, at vanligir lesarar hava tikið ljóðbókina til sín. Orsøkin er, at tøknin ger tað lætt at hoyra eina skaldsøgu ella eina ævisøgu. Nýggju eindirnar saman við møguleikanum at goyma stórar mongdir av data í skýnum gera, at fólk eru farin at lurta eftir bókmentum, men tey tíma illa at lesa á teldlum ella øðrum tóleindum. Tá er vanliga bókin eins góð ella betri.
Nýggjastu tølini frá USA vísa, at ljóðbøkurnar hava yvirhálað e-bøkurnar, skrivar elektroniska tíðarritið Zetland. Sambært einari kanning frá amerikonskum ljóðbókaútgevarum, vaks talið av ljóðbókum í USA til 1,5 milliardir dollarar í 2014, og tað er framvegis mest vaksandi sniðið í bókaheiminum. Og sambært Wall Street Journal eru ljóðbøkur vaksnar við tvisiffraðum prosenttølum seinnu árini.
eReolen er talgilda útlánstænastan hjá bókasøvnum í Danmark, og har verður boðað frá einum vøkstri á 40 prosent higartil í ár. Býarbókasavnið í Havn bjóðar eisini ljóðbøkur gjøgnum eReolen, og býarbókasavnið sigur við dimma.fo, at 3 prosent av teirra samlaða bókaútlánið nú eru ljóðbøkur gjøgnum eReolen. Tá eru føroysku ljóðbøkurnar ikki taldar við.
- Ljóðbókin vinnur nógv meira fram millum vanligar lesarar enn e-bókin. Vøksturin er alla staðni nógv størri. Har ljóðbókin fyrr var ein bók til eldri og sjónveik, er hon veruliga vorðin ein miðil til vanligar lesarar. Tað sama er tó ikki galdandi fyri lestrarumhvørvið, tí lesandi og granskarar brúka e-bókina í nógv størri mun, sigur Vónbjørt Vang.
Býarbókasavnið bjóðar útlendska ljóðbókatænastu gjøgnum Netlydbog, sum er partur eReolen. Føroyska lánarakortið kann brúkast, og tænastan kann gagnnýtast gjøgnum heimasíðuna hjá Býarbókasavninum. Enn sæst tó ikki stórvegis vøkstur í tænastuni, tó at hon telur 3 prosent av samlaða útláninum.
Svenska ljóðbókatænastan Storytel fer eisini grøvandi frameftir í løtuni, og sambært upphavsmanninum, Jonas Tellander, er tað bara byrjanin, sum sæst nú.
- Vit byrjaðu við ljóðbókum fyri tíggju árum síðan, tí eg trúgvi uppá, at tað at lurta eftir søgum eina ferð verður tann fremsti hátturin at lesa søgur. Pappírsbøkurnar fara framvegis at selja í næstu framtíð, men eg vænti, at vøksturin í Norðurlondum frameftir kemur frá ljóðbókum og ikki e-bókum, sigur Jonas Tellander við Zetland.
Føroyar hava leingi havt ljóðbókatænastu, sum fær føroyskar bókmentir fluttar til ljóðbøkur. Fyrrverandi ljóðbókatænastan er niðurløgd og er nú endurstovnað undir Føroya landsbókasavni, har fólk skal setast at samskipa arbeiðið. Endamálið er, at føroyskar ljóðbøkur og e-bøkur skulu vera tøkar á netinum hjá landsins bókasøvnum.


text:
Løgtingið samtykti fyri summarsteðgin týðandi broytingar í matrikullógini.
Umhv°rvisstovan hevur ß heimasÝu sÝni upplřst, at ßrenn l°gtingi fˇr Ý summarfrÝ, vˇru třandi broytingar gj°rdar Ý matrikullˇgini og Ý břarskipanarlˇgini.
H°vusbroytingarnar Ý matrikullˇgini eru:
-
Bygningsverk undir j°r kunnu skrßsetast vi matrikulnummari, vÝdd og hŠdd
-
Turrl°gd og uppfylt lendi av sjˇ°ki kunnu skrßsetast sum vanligir eigindˇmar
-
Fjˇs, hjallur, ˙th˙s, seyh˙s og bygningar annars, sum hoyra til festi og sum liggja Ý landb˙naar°ki sambŠrt galdandi byggisamtykt kunnu břtast frß festinum
-
J°r, sum ikki er byggilendi, kann n˙ břtast sundur. MinstavÝddin er 5.000 fermetrar, men Ý gˇkendari byggisamtykt ber til at fara niur Ý 3.000 fermetrar. Partur av felagseigindˇmi (uttangars) kann ikki břtast sundur Ý minni enn 2 gyllin.
-
Seth˙sabyggigrundir kunni ikki leggjast ˙t vi st°rri vÝdd enn 3.000 fermetrar
-
Mesta upphŠdd fyri viri, sum kann vera flutt eftir reglunum um smßmunaligar broytingar, er n˙ 50.000 kr.
-
Matrikulin kann rŠttast, tß eigindˇmur er broyttur orsaka av omanlopi ella burturmßan.
Harafturat eru gj°rdar arar broytingar Ý matrikullˇgini av meiri formligum slag.
Hersla verur l°gd ß, at bindingin millum uttan- og innangarsj°r skal haldast. Eisini verur dentur lagdur ß, at broytingar Ý ognarviurskiftunum skulu vera Ý samsvari vi gˇkenda kommunala lendisskipan eftir břarskipanarlˇgini.
Matrikullˇgin hevur n˙ heiti: L°gtingslˇg nr. 64 frß 11. desember 1962 um matrikulering og sundurbřti v.m. sum seinast broytt vi l°gtingslˇg nr. 82 frß 25. mai 2009.
═ břarskipanarlˇgini er broytingarnar:
-
Freistin at seta fram kŠru og broytingaruppskot Ý sambandi vi framl°gu av byggisamtykt er stytt ˙r 3 mßnaum til 6 vikur
-
Allan kommunur hava n˙ skyldu at hava gˇkenda byggisamtykt fyri allar bygdir Ý kommununi. Freistin at senda landsstřrismanninum uppskot til gˇkenningar er 31. desember 2009.
-
Gˇkendar byggisamtyktir skulu endarskoast og sendast landsstřrismanninum til stafestingar 5. hv°rt ßr.
-
Uppfylt ella turrlagt sjˇ°ki, tunlar og onnur bygningsverk undir j°r skulu, ßrenn hesi vera gj°rd, hava heimild Ý gˇkendari byggisamtykt
-
Allar kommunalar byggisamtyktir vera skrßsettar Ý eini lendisskrß. Ein teldut°k ˙tgßva av byggisamtyktini skal sendast lendisskrßnni innan 4 vikur eftir gˇkenning
Harafturat er gj°rdar arar broytingar av meiri formligum slag.
Břarskipanarlˇgin hevur n˙ heiti: L°gtingslˇg nr. 13 frß 21. mai 1954 um břarskipanir og byggisamtyktir, sum seinast broytt vi l°gtingslˇg nr. 81 frß 25. mai 2009.
Hesar broytingar komu Ý gildi dagin eftir, at lˇgirnar vˇru lřstar, t.v.s 11. juni 2009.
Mynd: Gßsadalur (heimabeiti.fo)
Kelda: Umhv°rvisstovan - www.us.fo
- sum er ein sera hent og vikomandi heimasÝa bŠi vivÝkjandi umhv°rvinum, matrikulering, ˙tskifting og mangt anna - avgj°rt eina vitjan verd.


text:
Kundi tú hugsað tær, at fingið føroyskar summarmyndir við í sjónbandalagið hjá FRUM, kanst tú senda til frum@alheimsfjakkarar.com gjøgnum wetransfer.com.
Frum er tónleikaverkætlan hjá Jenný Kragesteen, ið fevnir um meira enn bara sjálvan tónleikin. Tað er vítt til veggja í Frum-heiminum.
Jenný Kragesteen eigur í løtuni gittar og hevur atgongd til klaver, men í framtíðini ætlar Jenný at útvega sær alla útgerð, so hann fær gjørt tónleikin sjálv.
Fyrimunurin er, at so fært tú tað júst soleiðis, sum tú vilt, sigur Jenný Kragesten, sum í stóran mun er sjálvlærd sum tónleikari.
Eg kann ikki lata vera at gera tónleik, og eg eri bitin av tí, leggur hon aftrat. í summar verður hon bachelor, og tá ætlar Jenny at brúka meira tíð upp á tónleikin.
Móttøkan av tónleikinum hjá FRUM hevur verið betri enn væntað.
Sangurin Birdstone, ið er eitt samstarv við Steso, er spældur 80.000 ferðir á Spotify.
Flest lurta í Oslo, Stokkholm og USA.


text:
Nudlavirkið ynskir øllum eini gleðilig jól og eitt gott nýggjar
Vit leita eftir einum sniðgeva, ið hevur eina ósløkkiliga trongd at frelsa heimin við sínum gávum.
Soleiðis ímynda vit okkum, at tú ert:
- ósvikaligan sans fyri sniði, etikki og estetikki
- eina nær um perversa trongd til at vísa fram
- høgt trúvirði gjøgnum væl hugsað snið
- høgan arbeiðsmoral
- hugsar og arbeiðir skjótt
- tolir atfinningar uttan at fara í kolkjallaran
Soleiðis ímynda vit okkum, at vit eru:
- leingjast illa eftir tær
- vit halda ein óformligan tóna við denti á fólkaskikk
- hálova tær, tá tú ríkar okkum tilveruna við ósvikaligum sniði
- lurta, tá tú tosar
- tosa, tá tú tosar
- trúføst móti tær og tínum
Talan er um eitt fulltíðarstarv, ið verður lønt eftir førleikum. Starvið verður sett skjótast møguligt.
Hevur tú spurningar til starvið, ert tú vælkomin at venda tær til Niels Una Dam á tlf 76 10 10 ella um teldupost nud@nudlavirkid.fo
Umsóknir, ið skulu vera okkum í hendi innan 1. januar 2017, skulu sendast til nud@nudlavirkid.fo
Nudlavirkið hevur staðið fyri nýggja átakinum fyri RED Familja hjá Vodafone. Átakið sæst í miðlunum í løtuni, og umfatar alt frá netlýsingum til stórprent á handlarnar. Men berandi parturin av átakinum eru filmlýsingarnar, ið bróta upp úr nýggjum í føroyskum høpi, við dukkusjónleiki.
Hugskot: Nudlavirkið við Niels Una Dam, Poul Clementsen og Henning Nicodemussen
Framleiðsla: Nudlavirkið og Friis Frame
Dukkusmið – Anna Kristin Bæk, Laila Carlsen og Matthies Spielprodukte
Leikrit: Poul Clementsen, Niels Uni Dam, Eyðfinn Drewsen og Jensina Olsen
Pallmynd og props: FriisFrame
Leikstjórn, filming og klipping: FriisFrame
Dukkuførarar: Rakel Helmsdal, Durita Fagradal Augustinussen, Felisia J. Helmsdal, Hanna Vang og Niels Uni Dam
Røddir: Jensina Olsen
Lýsingalesari: Gunn Sloan Muller
Ljóð: Jón McBirnie og Jónas Bloch Danielsen í Studio Bloch
Hølið: Sjónleikarahúsið í Havn
Myndatøka: Beinta á Torkilsheyggi
Sniðgeving: Henning Nicodemussen á Nudlavirkinum og Gunn Sloan Muller
Í gjár kom heimasíðan oelandshus.dk út á netið, heimasíðan hjá tannlæknunum í Ølandshus í Ølandsgade á Amager, har nógvir føroyingar munnu hava fingið sínar tenn pyntaðar og hjálptar uppá.
Tá hesir tannlæknar skuldu finna sær ein nýggja heimasíðuveitara fall valið á Nudlavirkið, ið saman við WordPresshjælpen hevur staðið fyri heimasíðuger og hava samskipa tilhoyrandi myndatøku.
Vit ynskja Tandægerne i Ølandshus til lukku við heimasíðuni.
Nudlavirkið hevur gjørt átak fyri Føroya Keypsamtøku í sambandi við nýggja FK kortið, og hevur tilnevnt átakið til eitt av ársins bestu.
At átakið hevur riggað er púra greitt út frá teimum nógvu limatekningunum, ið eru gjørdar umvegis heimasíðuna, ið Nudlavirkið somluleiðis hevur gjørt fyri FK.
Átakið tekur støði í teirri frálíku støðu, at FK hevur trúgvar kundar, ið vitja handilin støðugt. Tí var fokus sett á marknaðarføring inni í handlunum, sonevnda in-store marknaðarføring. Hetta varð gjørt við standarum og skeltum, ið vit hongdu undir loftið í handlunum, eisini vóru vøruskiljararnir í kassunum brúktir, og beinleiðis kundasamband.
Hetta riggaði sera væl, ikki minst orsakað av frálíku og vinarligu starvsfólkunum í FK handlunum kring landið. Umframt in-store brúktu vit sjálvandi FK blaðið, umframt lýsingar á Facebook og Google lýsingar, og hagtølini har lúgva ikki, føroyingar elska FK.
Við frálíku myndunum hjá Beintu á Torkilsheyggi av ómetaliga fittu familjuni og grafiska arbeiðinum hjá Gramar, var restin rein avgreiðsla. Nudlavirkið takkar fyri tilnevngina og ynskir FK til lukku. Um tit vilja atkvøða um ársins átak, so trýsti niðanfyri. #vitahvatvitgera
Tað hendir seg, at man fær uppgávur, ið man longu frammanundan veit, at her skal ganga øgiliga illa, skal hetta ikki gerast ein success. Soleiðis var við Havnarkortinum.
Kunningarstovan í Havn setti seg í samband við Nudlavirkið, tá gávukortið til yvir hálvthundra handlar í Havnini skuldi marknaðarførast upp til stóru jólasøluna.
Festi hevur sniðgivið sjálvt kortið. Nudlavirkið fann saman við Kunningarstovuni navnið, og stóð fyri kampanjuni fyri kortið.
Vit valdu at kampanjan skuldi endurskapa eina hugnaligan handilstúr, saman við dugnaligu myndakvinnuni Beintu á Torkilsheyggi, ið vit javnan samstarva við.
Beinta telist millum tey myndafólk, ið best dugur at skapa myndir við kenslum og stemningum. Saman vitjaðu vit handlar, kaféir og onnur støð, har Havnarkortið kann brúkast og tóku eina røð av myndum, ið gjørdust berandi í kampanjuni.
Vit valdu at lýsa í Kringvarpinum, við skeltum, á flyers, á portalum og á Google ads og Facebook. Eksponeringin var soleiðis sera umfatandi og fólk tóku væl ímóti kortinum, ið gjørdist ein av best umtóktu jólagávunum í ár.
Her stóð Nudlavirkið fyri allari framleiðslu, eitt nú av skeltum, sjónvarps-, útvarps- og netlýsingum. Umframt framleiðslu av flyers. Prentið stóð Føroyaprent fyri.
Eitt talgilt kort krevur eisini eina heimasíðu, har til ber at kanna saldo, lesa um, hvar tað kann brúkast og annars kunna seg um kortið. Hesa heimsíðuna framleiddu vit somuleiðis. Vitjið hana á havnarkortid.fo
Nudlavirkið hjálpti Starvsmannafelagnum við arbeiðinum at gera kunningartilfar um nýggja høvuðssætið hjá Starvsmannafelagnum, ið eisini skal húsa øðrum virksemi.
Saman funnu vit navnið Smæran, ið leitar aftir til virksemið, ið var í tí partinum av húsinum, ið áður hýsti handlinum Smæran.
Í sambandi við hesa verkætlanina arbeiddu vit saman við einum teknara, Gunn Sloan Muller, ið gjørdi frálíkar vatnlitstekningar til faldaran. Henning Hjalt Nicodemussen sniðgav og setti faldaran upp.
Føroyaprent stóð fyri prentinum.
Síggj faldaran her:
Í nýggjastu útgávu av Kvinnu, hava vit hesa lýsing fyri okkara góða kunda Havnar Træsmiðju.
Havnar Træsmiðja er dygdarveitari innan træsmíð og snikkaraarbeiði.
Seinasta árið hevur Nudlavirkið umsitið marknaðarføringina hjá teimum.
Les um átak fyri Havnar Træsmiðju her
Áðrenn hava vit gjørt m.a. facebookkampanju, útvarpskampanju, klædnaprent, faldara og lýsingar fyri Havnar Træsmiðju.
Vanliga er grundhugsjónin tann sama, at frálíka dygdarhandverkið selir seg sjálvt, og vit hava tí fyrst og fremst víst fólki handverkið.
Men til jólablaðið hjá Kvinnu valdu vit at gera eina lýsing, ið var eitt sindur stuttligari.
Havandi í huga, at høvuðslesaraskarin eru vaksnar kvinnur, so hildu vit hendan vinkulin vera eitt sindur stuttligan.
Sum í Facebook-kampanjunum, ið vit hava gjørt fyri Havnar Træsmiðju, er tað frálíki Ólavur Frederiksen, ið hevur staðið handan myndatólið.
Modellin er Katrin Danielsen og handverkarin er Ludvík Súnason, ið er eitt av dugnaligu starvsfólkunum á Havnar Træsmiðju.
Laila Carlssen á Karinsa hevur staðið fyri make up til myndatøkuna. Henning Nicodemussen hevur sett lýsingina upp.
Wenzel, ið umboðar Volvo og Ford í Føroyum, skuldi hava lýsing í Kvinnu, ið telist millum snøggastu tíðarrit í Føroyum. Tí valdu vit saman við Wenzel at lýsa við tí ótrúliga snøgga bilinum Volvo V40. Volvo hevur fastar karmar at arbeiða innanfyri, og vit føroyskaðu tí hesa snøggu lýsing.
Mánadagin 2. november var temadagur í løgtinginum um miðlar og miðling. Nudlavirkið og ting.fo stóðu fyri degnum har 17 av tinglimunum luttóku, nógvir nýggir, men eisini fleiri av teimum meira royndu.
Dagurin var býttur í teori og praksis, har samskiftisteoriir, drúgvar royndir o.a. lá til grund fyri fyrilestrunum “Tit og fólkaræðið” og “At samskifta í miðlaða veruleikanum”. Harumframt var samskiftið um eitt tingmál gjøgnumgingið. Tinglimirnir sluppu eisini at royna seg við praktiskum royndum, bæði innan skriving av tíðindaskrivum og útvarpssamrøðum.
Afturmeldingarnar um dagin vóru sera góðar, og á Nudlavirkinum vóna vit við hesum temadegi, at hava verið við til at brynja løgtingslimirnar til enn betur at røkja sítt starv. Hetta vísir eisini, at virðingin fyri samskiftisvinnuni og týdninginum av góðum samskifti er sloppin inn um tingsins gátt.
Fyrilestrarhaldararnir hava bæði teoretiskar og praktiskar royndir. Niels Uni Dam frá Nudlavirkinum, skrivaði sína serritgerð í politiskum samskifti, um miðling av torførum lógarmálum, lobbyismu og spunasmíð. Hann hevur harumframt royndir sum samskiftisfólk hjá Tórshavnar kommunu, sum journalistur í Miðlahúsinum og drúgvar royndir úr samskiftisvinnuni, har hann í nógv ár starvaðist á Sendistovuni, áðrenn hann fyri tveimum árum síðan stovnaði Nudlavirkið. Niels Uni hevur gjøgnum árini skipað fyri valstríðum fyri nógvum valevnum og fleiri ymiskum flokkum.
Árni Gregersen á ting.fo er ein av svervektarunum í føroyskum journalistikki, hann hevur drúgvar journalistiskar royndir, eitt nú sum sjónvarpsstjóri í Føroyum og redaktiónssjefur á TV2 Bornholm og sum blaðstjóri á Dimmalætting. Árni hevur sera drúgvar royndir við politiskum journalistikki, og hevur arbeitt nógv í tinginum fyri nógvar ymiskar miðlar, eitt nú Dimmalætting, 14. September, Sosialin og Sjónvarp Føroya. Eisini hevur hann havt starv sum politiskur journalistur á Christiansborg.


text:
Orð: Símun av Skarði
Lag: Vísulag (Stígum sterkir)
1. Komið, børn, og berið hoyggj!
Her nýtist bæði sveinur og moyggj!
Síðsti klúkur fór í sátu ígjár,
nú er liðugt at hoyggja í ár.
Fuglar syngja í líðum.
2. Systir ger okkum morgunmat,
gevur okkum kjøt upp í stórafat
og mjólk at drekka omaná
aldri kunna vit betri fá.
3. Vit dreingir fara allir í senn
at binda byrðar sum aðrir menn;
tí vit eru sterkir allir samlir,
hóast vit ikki eru rætt gamlir.
4. Tit gentur, takið leyp á nakka,
so kunna tit aftan á okkum fjakka.
Tit skulu raka hvønn sátustað,
tí ógvuliga nógv er at gera í dag.
Fuglar syngja í líðum.Goym tekstin


text:
Teir 36 kapitlarnir fevna um eitt savnað byrjanarskeið. Við tekstum, uppgávum og mállæru hevur sBókin nóg mikið av tilfari til á leið 80 undirvísingartímar.
Fransktbókin tekur støði í gjøgnumskygdum orðum. Næmingar kenna seg tryggar við at læra franska úttalu gjøgnum kend orð, og harafturat er kenslan av at skilja samanhangin í hesum tekstunum bæði stimbrandi og hugkveikjandi. Hetta gjøgnumskygnið er onkuntíð knýtt at donskum og enskum orðum, sum føroyingar tó kennast við og kanska nýta í talumáli.
Fransktbókin er býtt upp í tríggjar partar:
Orðafrágreiðingarnar eru gjørdar soleiðis, at tú sært føroyska orðið við at trýsta á undirstrikaða franska orðið í tekstinum. Dentur er lagdur á, at næmingarnir læra at hugsa seg fram til týdningin av nógvum orðum. Tí hava øll orð ikki orðafrágreiðingar, men fyrst og fremst tey, sum ikki eru gjøgnumskygd og sum brúkararnir tí ikki hava møguleika at gjøgnumskoða. Eisini er ein orðalisti í stavrað tøkur síðst í sBókini.
Nógvar myndir eru í Fransktbókini. Umframt myndirnar í sjálvum tekstinum, hoyrir eitt myndasavn til hvønn kapittul við nøkrum eyka myndum, sum eru ætlaðar til samrøðu. Ein vegleiðing til, hvussu ein greiðir frá og lýsir eina mynd, er harafturat tøk í myndasavninum gjøgnum leinkjuna "Pour parler d'une image".
Serligur dentur verður lagdur á samskifti, m.a. við spurningum til allar tekstir og venjingum til bólkaarbeiði. Til flestu kapitlarnar er ein lítil kunningartekstur við leinkjum og ymiskum upplýsingum um eitthvørt evni.
Við serligum atliti til orðfeingisinnlæring eru smáir orðalistar við útvaldum lyklaorðum til hvønn kapittul.
Samvirknar uppgávur eru til hvønn kapittul, og tær geva næmingunum møguleika til at venja teir mest viðkomandi mállæruførleikarnar og orðini. Summar uppgávur eru lurtivenjingar.


text:
Sterk NATO-verja og tætt handilssamband við Russland ganga hond í hond
20. apríl 2015
Jens Stoltenberg, NATO-aðalskrivari, sigur við Edmund Joensen, fólkatingsmann, at so leingi NATO-verjan í Norðuratlantshavi er sterk, er ongin vandi við, at Føroyar hava tætt handilssambond og fiskivinnusamstarv við eitt støðugt aggressivari Russland
Fyrrapartin hevði Edmund Joensen, fólkatingsmaður Sambandsfloksins, høvi at hitta NATO-aðalskrivaran, Jens Stoltenberg, ið eisini er fyrrverandi norskur forsætisráðharri.
Fólkatingsmaðurin er limur í uttanríkispolitisku nevndini í Fólkatinginum, og henda nevnd hevði fyrrapartin fund við NATO-aðalskrivaran. Á fundinum vórðu eitt nú trygdarpolitiskir spurningar viðgjørdir.
Edmund Joensen spurdi á fundinum NATO-aðalskrivaran um trygdarpolitisku støðuna her um okkara leiðir í Norðuratlantshavi við serligum atliti til, at Russland er vorðin ein støðugt aggressivari aktørur í Europa.
Í høvuðsheitum svaraði NATO-aðalskrivarin, at í hesum tíðum er týðandi at vera á varðhaldi og at hava eina sterka NATO-verju í Norðuratlantshavi:
So leingi, verjan er sterkt og væl dubbað, er ongin vandi við, at Føroyar hava tætt handilssambond og fiskivinnusamstarv við eitt støðugt aggressivari Russland. Hinvegin: um verjan stendur veik, er vandi fyri, at handilssamband Føroya við Russland kann verða misbrúkt trygdarpolitiskt.
Hetta var boðskapurin, ið NATO-aðalskrivarin gav fólkatingsmanni Sambandsfloksins.
- Ein sterk NATO-verja og tætt handilssamband við Russland ganga hond í hond. Men tak ikki feil. Russland hevur sterk áhugamál, eisini her um okkara leiðir, og tí er boðskapurin frá NATO týðandi. Hetta vísir enn eina ferð, hvussu umráðandi tað er, at Føroyar eru í tí rætta selskapinum altjóða, og at vit standa saman við okkara europeisku samstarvspartnarum sigur Edmund Joensen, fólkatingsmaður Sambandsfloksins.
RN
Aftur


text:
( 1483—1546 )
Martin Luther byrjaði at týða Bíbliuna til Týskt, meðan hann var í útlegd á Wartburg slottinum (1521-1522). Luther byrjaði við at týða Nýggja Testamentið til Týskt fyri at gera tað meiri atgongiligt hjá Týska fólkinum. Hann brúkti aðru útgávuna hjá Erasmusi (1519) av Grikska Nýggja Testamentinum. At hjálpa sær við týðingararbeiðinum gjørdi Luther ferðir á torgini fyri at lurta eftir fólki, meðan tey tosaðu. Hann vildi hava mál Týsku Bíbliunnar at vera í einum búna, sum almúgan skilti og kendi sum sítt egna mál. Luther útgav Nýggja Testamentið í September 1522, og alla Bíbliuna (Die Heilige Schrift) fyrst í 1534.
Saman við Lutheri høvdu eisini hesir hjálpt til við arbeiðinum: Johannes Bugenhagen, Justus Jonas, Caspar Creuziger, Philipp Melanchthon, Matthäus Aurogallus, og Georg Rörer. Luther arbeiddi við at fínpussa týðingina inntil deyða sín í 1546. Hann arbeiddi eisini við útgávuni, ið varð útgivin sama árið, ið hann doyði.
Luther legði orðið einans afturat Róm. 3:28, so at tað ljóðaði: Soleiðis halda vit tá fast við, at maður verður rættvísgjørdur uttan at gera gerningar lógarinnar, einans gjøgnum trúgv. Orðið einans er ikki at síggja í upprunaliga grikska tekstinum, men Luther vardi týðing sína við at halda fast við, at hjáorðið einans var neyðugt bæði í glaðligum Týskum máli og í ætlaðu meining Paulusar ápostuls.
Dagurin, tá ið Martin Luther negldi tær 95 tesurnar á kirkjudyrnar í Wittenberg, tað var tann 31. Oktober 1517, hevur síðan fingið navnið Siðbótardagurin, ella Reformatiónsdagurin.
Luthers Heilige Schrift, frá 1545 (hansara tríðja og síðsta útgáva):


text:
5.3.14
Útferð í tí norrøna
Seinastu frídagar í hesum innvinningarárinum verða brúktir í marsmjørkanum í Keypmannahavn. Gjøgnum felagsskapin Hay4You hava vit leigað eina íbúð við Forum og gamla Útvarpshúsið á Rosenørns allé á Frederiksberg.
Her er ein yrkjari í grannalagnum, sum skrivar seg din ven teo P. Við skiftandi hepni setur hann fyndorð, aforismur, á steyrar og trø. Hesi knekkbrotnu hittinorð stóðu at lesa við dyrnar í morgun.
Sum ektaðir føroyingar, leita vit fyrst eftir øðrum føroyingum, og hvør veit, um ikki ein framsýning eisini er í fremmanda staðnum við ektaðum Færøkunst. Jú, tað eydnast lutvíst í Rundatorni, har norðurlendski listafólkafelagsskapurin Den Gyldne, sum hevur hildið saman í 22 ár, sýnir fram undir heitinum Den gyldne orgeltone i nordisk kunst. Í snøggu framsýningarskránni skrivar Inger Smærup Sørensen, sum hevur skipað framsýningina, at "Det er svært at tale om det særegne nordiske uden at inddrage eksotiske og romantiske forestillinger af tvivlsom karakter. Det vrimler med klicheer."
Hans Krull var tó eitt stig hægri enn føroyski dansurin á arktiska klichéhválvinum við hesum málningi, sum við fruktbarum sólseturslitum velur at lýsa luft- og sjóverju, sum åh so altmodisch pløga aldurnar, har kalda kríggið einaferð segðist vera.
Men prentini hjá 80 ára gomlu Anette Holdensen vóru stak spennandi, eins og tey hjá Bjarne Werner Sørensen, sum vit kenna so væl úr Steinprenti, og sum høvdu fingið heiðursplássið, tá tú kemur inn í framsýningina.
Sleppa vit, sum Inger sigur, undan teim ringastu klicheeunum, serliga nú alt norðurlendskt er blivið eitt cool brand uttan autenticitet, bara tí tað í sjálvum sær er norðurlendskt og einki annað, so er granskingarøkið hjá hesum átjan listafólkunum enn áhugavert og framhaldandi prísverdugt. Kanska er ein gyltur urgutóni í norrønari list.
Hægsta karat av autenticiteti, sum syngur í betong og verkstaðarsliti, heldur enn vælstemtari kirkjuurgu, finni eg á Halmtorvinum í Kjøtbýnum. Hesin slitni og ivasami verkamannavøllur er endurreistur. Sumt heldur fram akkurát sum tað var, meðan nýtt virksemi flytur inn eitt nú hjá Bosch.
Her er inngongdin til matstovuna Paté Paté, sum er mitt í Kjøtbýnum.
Kanska gekk Tove Ditlevsen framvið her ein dag í mars og skrivaði fyndorð um tey ævigu trí, sum kanska, kanska ikki, møttust hundrað ár við síðuna av okkara tíðarrokning, ella var hon kanska einaferð inni í eini av íbúðunum, sum enn síggjast órørdar úr Boschvindeyganum hjá Paté Paté?
Her møtast autentiskir mótsetningar, slitnir á staðnum. Ein skjótihurð og stólar, sum allir eru ymiskir.
Úr inngongdini sæst inn í matstovuna og ervaljósið, natúrligt og elektriskt, spælir sær á hálvvegginum við spennandi prentum.
Ein tvørgongd er millum matstovuna, køkin og vesini. Eisini her sæst royndin at halda verksmiðjuautenticitetin intaktan og brúkiligan til matstovuendamál, sum myndugleikarnir kunnu góðkenna.
Hinumegin er gamla familjufyritøkan Jacob Kongsbak Lassen, sum byrjaði virksemi í 1883 og eftir fimm ættarlið enn er frammi og í dag telist millum elstu fiskasølur í Danmark. Her eru ísur og fiskakassar at síggja í skotunum og hvitu vøruvognarnir standa klárir at koyra fisk í handlarnar og til hotell og matstovur í býnum. Hugvekjandi, at hetta handaliga og aldargamla virksemi enn er burðardygt og kann forrenta seg millum modernaðar matstovur og tjekkaðar studentaskúlanæmingar á Rysensteen gymnasium.
Við hesum útsýni hevur Claus Mikkelsen stovnað skrivstovufelagsskapin og iverksetarahúsið SOHO.
SOHO verður lýst sum eitt kontórhotell mitt í Kjøtbýnum. Her eru 350 arbeiðsborð í egnum afturlatnum, ella púra opnum skrivstovuumhvørvi. Fermetrarnir eru 6000 og her er móttøka og øll hugsandi útgerð til at halda fund og ráðstevnu.
Tá hurðin í Kjøtbýnum er latin aftur, er tað sum at ganga inni í Bacalao, Saltsøluni og Fiskasentralinum. Bara uttan luktin. Men hvíti og blái liturin gongur aftur.
Móttøkan er grøn um allan veggin og mitt fyri er eitt akvarium við livandi fiskum. Aftanfyri er móttøkan og til høgru, undir útstappaða dýrnum, er ein sofa við skinni. Hóast sterilt og funksjonelt er autenticiteturin í hásæti.
Á aðru hædd eru fartelefonir settar á alla veggin. Tær sleppa at gera áskriftina What A Waste.
Eftir rundferð í miðbýarhjartanum, fara vit út í Hareskoven at heinta grannkongul, sum orðabókin týður grankogle. Gongst eftir ætlan verða onkrir av hesum konglum at síggja í næstu jólabókini hjá Bo Bedre, sum við evstamarki um ein góðan mánað, fer at lýsa norrøn jól og føroyskan køkubakstur.
Kveikt av túgvum í føroyska landslagnum hevur Elisabeth úr donskum pudemose gjørt henda kransin, sum ikki bara er til brúk í advent, men eisini er heilárskransur, at seta leykir í. Tá konglarnir omanfyri eru turkaðir í stovuhita leggja teir seg út, sum sæst á myndini niðanfyri.
Norrøna útferðardagin enda vit í Føroyahúsinum, har Jógvan serverar eina nýbryggjaða várbjór frá Okkara. Og ikki er tað frítt at ein norrønur urgutóni hongur uppi við bæði høli og smakki. Takk fyri í dag!
at 1:25 PM
Labels: ferðafrásøgn


text:
SAMFELAGSSTEVNAN netvarpað
Aftur í ár netvarpaði EvR frá Samfelagsstevnuni. Nógv vóru á netinum, t.d. meira enn 1300 sunnukvøldið, og fleiri søgdu okkum frá, at tey vóru glað fyri henda møguleikan, at vera á Samfelagsstevnu, sjálvt um tey vóru stødd aðrastaðni í verðini.
Hesaferð var sunnudagsskúlin í høllini á Hálsi, og eisini tá varð netvarpað. Vit frættu, at í onkrum sunnudagsskúla í Suðuroynni fylgdu børnini við sunnudagsskúlanum í Havn.
Undir "NETVARP" á breddanum her omanfyri, ber til at síggja fleiri netvarpssendingar, ið verið hava.


text:
Nú tvær vandastøður hava verið við ungum svimjarum í føroyskum svimjihallum, halda vit í Svimjisambandi Føroya tað vera hóskandi, at vit vísa á tey tilboð sum vit hava bygt upp og bjóða í sambandi við trygd í svimjihallum.
Svimjisambandið kann bjóða øllum kommunum, svimjihallum og skúlum hesi tilboð:
- tilbúgving av svimjihallum
- undirvísing og próvtøka av lívbjargarum
- undirvísing og próvtøka av lívbjargingardómarum
- undirvísing í lívbjargandi fyrstuhjálp og nýtslu av hjartastartara
Tilboðini eru at kalla ókeypis, og einans avmarkaði av teirri tíð sum okkara dómarar og undirvísarar kunnu seta av, til at gera hetta fyri einki við síðuna av sínum dagliga yrki.
Út yvir hetta er SSF er av teirri áskoðan, at fyrsta og mest týðandi stig til at minka um vandan fyri druknivanlukkur, er at øll kunnu svimja. Við støði í norðurlendsku allýsingini, ið sigur at svimjari er tann ið kann svimja 200 metrar uttan at steðga.
Frágreiðing
Svimjisambandið tók fyri árum síðani ta prinsippavgerð, at eingin venjing eigur at fara fram í føroysku svimjifeløgunum, uttan at lívbjargari er á kantinum. Við tí víðkaða endamáli, at hvør føroyingur er svimjari, og at hvør føroyingur er lívbjargari.
Eitt átak varð sett í verk til at fáa útbúgvið okkara egnu lívbjargingardómarar, og at tryggja at allir svimjivenjarar høvdu galdandi lívbjargingarprógv. Hetta við hjálp frá Dansk Svømmeunion, sum hevði fólk til at vit kundu byggja upp okkara egnu skipan.
Okkara fyrstu 13 lívbjargingardómarar tóku prógv í oktober 2009, so at teir kundu geva tvey lívbjargingarprógv: “Lívbjargingarroyndina” til svimjarar yvir 17 ár, sum gevur rætt til at arbeiða sum lívbjargari, og “Lítlu lívbjargingarroyndina” til svimjarar undir 17 ár.
Lívbjargingardómararnir fóru miðvíst til verka, at útbúgva so nógvar føroyingar sum gjørligt til lívbjargarar. Og Svimjisambandið sendi út skriv til øll svimjifeløg, at fáa síni formligu viðurskifti í rættlag áðrenn komandi kappingarár.
Hetta var at binda um heilan fingur, tí vit ikki kenna til nakran druknivanda í føroyskum svimjifeløgum, nógv ár aftur i tíðina. Og hetta var eisini nógv at krevja av feløgunum, við tað at allir venjarar nú skulu taka lívbjargingarprógv, og øll venjing hava lívbjargarar sum eru minst 17 og helst 18 ár.
Men átakið varð væl móttikið av feløgunum, og hava 52 føroyingar í verandi løtu galdandi lívbjargingarprógv frá Svimjisambandi Føroya, av slagnum sum gevur rætt til at arbeiða sum lívbjargari. Hetta eru prógv sum ganga út á hvørjum ári.
Hartil hava 10 galdandi prógv sum lívbjargingardómarar, ið skulu endurnýggjast 5. hvørt ár, og ein prógv sum instruktør-instruktør, ið gevur rætt at geva lívbjargingardómarum prógv.
Nýggjasta átak hjá okkum í lívbjargingarhøpi, er at instruktør-instruktørur okkara Sørin S. Djurhuus í farna mánaða tók prógv eisini sum undirvísari í lívbjargandi fyrstuhjálp og nýtslu av hjartastartara.
Svimjisamband Føroya kann sostatt nú bjóða ein pakka av trygdartiltøkum, sum eftir okkara tykki dekkar tørvin í føroyskum svimjihallum, frá tí at minimera um vandan fyri at druknivanlukkan kann henda, til so vítt gjørligt at tryggja skjóta hjálp, um vanlukkan allíkavæl skuldi komið fyri.
Tilboðini eru sum nevnt
- tilbúgving av svimjihallum
- undirvísing og próvtøka av lívbjargarum
- undirvísing og próvtøka av lívbjargingardómarum
- undirvísing í lívbjargandi fyrstuhjálp og nýtslu av hjartastartara
Tilboðini hava til nú verið ókeypis, og einans avmarkaði av teirri tíð sum okkara dómarar og undirvísarar kunnu seta av, til at gera hetta við síðuna av sínum dagliga yrki.
Vegna vaksandi virksemi kann tað tó koma upp á tal at biðja um endurgjald fyri mista arbeiðsinntøku, serliga um tørvur er á skeiðum í arbeiðstíð.
Út yvir at vilja tryggja umstøðurnar runt hylin, er Svimjisambandið er av teirri áskoðan, at fyrsta og mest týðandi stig til at minka um vandan fyri druknivanlukkur, er at øll kunnu svimja. Við støði í norðurlendsku allýsingini, ið sigur at svimjari er tann ið kann svimja 200 metrar uttan at steðga.
Støðan er ikki góð hesum viðvíkjandi, um vit sammeta okkum við okkara nærmastu grannar í Íslandi. Svimjisambandið gjørdi í 2012 eina spurnarkanning umfatandi øll børn í fimta flokki, ið staðfesti at minni enn helvtin av føroyskum børnum hildu seg kunna svimja 200 metrar. Við stórari spjaðing alt eftir hvar tey gingu í skúla, og um tey høvdu svimjihyl.
Svimjiførleiki er ein sjálvfylgja í føroyskum svimjifeløgum, og eftir okkara tykki fremsta orsøk til, at vit innan okkara karmar eru sloppin so snikkaleys undan druknivanlukkum, hóast at vit eru so nógv í svimjihallum. Vit kunnu ikki garantera at ein druknivanlukka ikki fer at henda, men vit gera tað vit kunnu til at minka um vandan.
Svimjisambandið er hartil av teirri áskoðan, at einhvør sum hevur ábyrgd av svimjarum, eigur at vera lívbjargari. Tað er enn betur um svimjihøllin eisini bjóðar fram sínar egnu, kvalifiseraðu lívbjargarar; men sum útgangspunkt er tað fólkið ið hevur beinleiðis ábyrgd fyri svimjarunum í hylinum, ið eigur at hava galdandi lívbjargingarprógv.
Sum heild er tørvurin stórur, bæði á okkara lívbjargingarskeiðum, og á okkara skeiðum innan svimjifrálæru. Málbólkurin hevur til nú verið serliga okkara egnu svimjifeløg; men hartil loysa vit fleiri og fleiri uppgávur fyri kommunur, skúlar og svimjihallir.
Niðurløga
Tað er okkara vón at vit eina dag røkka endamálinum, at allir føroyingar eru svimjarar og allir føroyingar lívbjargarar. Og tað er okkara fatan at ein nullhugsjón kann røkkast, um vit áhaldandi hugsa um trygdina eisini, tá ið vit eru á støðum har møguleiki er fyri at drukna.
Um tit sum lesa hetta hava spurningar ella ynskir til svimjitrygd og lívbjargni, so eru tit meira enn vælkomin at seta tykkum í samband við okkum í Svimjisambandi Føroya. Vit kunnu ikki lova at røkka øllum beinanvegin, men vit gera tað vit kunnu.
Vegna Svimjisamband Føroya
Rókur í Jákupsstovu


text:
Framgongd og avlop hjá Atlanticpane
P/f Atlanticpane í Kollafirði hevði framgongd í rakstrinum í 2014.
Bruttovinningurin hækkaði við hálvari milljón krónum og kom uppá 4,7 milljónir krónur.
Úrslitið áðrenn skatt gjørdist eitt avlop uppá 242.000 krónur í 2014 móti einum nullúrsliti í 2013.
Lønarkostnaðurin hjá Atlanticpane var 3,6 milljónir krónur í 2014. Tað var tað sama sum í 2013.
Eginognin hjá Atlanticpane er nú 3,3 milljónir krónur.
Vitja heimasíðuna hjá Atlanticpane við at trýsta á leinkjuna her


text:
Camping túrur í Nólsoy vikuskiftið 9 - 11 juli 2010
So standa vit og bíða til vit sleppa umborð á Ternuna
Fitt mynd av Gudmundur og flott bakgrund
Bakkast má umborð, men tað gekk bara fínt
Birgir Kass var eisini á veg til Nólsoyar, bindiklubburin hjá konunu hjá
honum
Nólsoy aftanfyri
So eru vit í Nólsoy
Eitt prát við Jan Hansen, sum eg gekk á Fiskivinnuskúla saman við
Gott at koyra í Nólsoy
Vit parkeraðu beint við fótbóltsvøllin, fínt pláss og wc´i beint við
Sådan, nú kann konan ikki klæga um feitt á pannuni ikki flýtur mitt á pannuni
:o)
Gudmundur hjálpir til at seta fortelti upp :o)
Lív Nolsø og dóttirin Simona
Vit fangaðu fleiri krabbar, 2 vóru nokso stórir
Johann hjá Birgir Kass og Gudmundur
Mega nógv børn í Nólsoy og Gudmundur kendi fleiri
WC´i var fínasta slag at hava beint við :o)
Vit eru til gongu út á Borðina, men vit fara nokk ikki heilt út
Teir vóru á fjall og vit komu beint í rættuna tá teir kliptu, Gudmundur helt
at tað var eitt sindur synd tí seyðurin bleiv so kaldur :o)
Í Nólsoy er ein deilig strond, Gudmundur hevur brúkt nógvar tímar her
Gudmundur dámar mega væl at fiska
Vit fingu onkran hampuligan seið og reyðfisk, men ov lítið at taka heim við
:o(
Leila bíðaði spent men mátt í frystiboxina eftir " hotwings " og annað gott
at koyra á grillina :o)
Hendan fitta gentan tosaði mega nógv, hon var røsk at venda øllum á grillini
og helt at tað luktaði soooo væl so hon mátti fáa burturav :o)
Túrurin er at enda komin og her bakka vit umborð aftur í Ternuna
So eru vit í Havn, ein sera góður campingtúrur í Nólsoy við góðum veðri :o)
Faktist eitt sera gott stað at campera í, stutt at koyra (um man býr í
Havn:o) )
Kunnu sagtans verða fleiri vognar, Eingin streymur Men WC´i er har
Hettar plássi eigur kommunan ella SEV og har kann man sikkurt seta telt á,
skal kanska líka blaka nakað av smásteinum av stykkinum, men við góður undirlagi
í teltinum-
so átt tað av verði brúkiligt. Campingvognurin kann standa á tí asvalterað parkeringsplássinum. WC´i er beint hinumegin hattar gula SEV húsi. Man sær í handilin høgrumegin tað gula húsi har, sum báturin stendur. So plássi er sera centralt, men sjálvandi Nólsoy er ikki so stór bygd :o)


text:
Ein nýggj heimasíða um list/
Við hesi heimasíðu vóni eg varpa ljós á ta gróðrarmiklu listina. Sjálvt um sjónarmiðið er mítt egna og altso føroyskt, er tað ikki avmarkað tjóðskaparliga ella á nakran annan hátt. Eg eiti Kinna Poulsen, eg eri útbúgvin Cand. mag í donskum og listasøgu, og eg arbeiði sum lærari í Studentaskúlanum og HF-Skeiðnum í Hoydølum, har eg undirvísi í myndlist og í donskum. Eg havi ummælt og miðlað list í útivið tjúgu ár. Eg havi skrivað bøkur og katalogtekstir um Steffan Danielsen, Rannvá Kunoy, Tórodd Poulsen, Bjarne Werner Sørensen og Øssur Johannesen og eg havi skipað fyri framsýningum við m.a. Claus Carstensen, Hanna Bjartalíð og mongum øðrum.
Listafólk og fyriskiparar eru hjartaliga vælkomin at senda mær tilfar um list og mentanarviðurskifti, sum eg síðan seti á heimasíðuna. Sendið myndir og/ella nakrar reglur til kinna.poulsen@skulin.fo
Berið yvir við villum og løgnari uppseting. Eg eri enn við at læra meg.
Myndir og tilfar á síðuni: © Kinna Poulsen og avvarðandi listafólk
This site concerns art and culture in the Faroe Islands. Most of the texts are Faroese, but an historical outline on Faroese art history can be found here. Please excuse me for beginners problems like linguistic mistakes and strange settings.
http://www.listaportal.com/um-listaportalcom/2014/8/25/faroese-art-a-historical-outline


text:
Tá nevndarsessirnir í tingbólki Javnaðarfloksins vórðu býttir, eftir at samgongan varð skipað 14. september 2015, varð avtalað í tingbólkinum at býta sessin sum tingbólkaformaður ímillum Jónleif Johannesen og Helenu Dam á Neystabø.
Komandi 14. september hevur Jónleif Johannesen verið tingbólkaformaður helvtina av valskeiðinum, og tá tekur Helena Dam á Neystabø við sum tingbólkaforkvinna.
Sambært lógini hjá flokkinum, so er formaður tingbólksins eisini 1. næstformaður í flokkinum. Hetta inniber so, at Helena nú eisini verður 1. næstforkvinna í Javnaðarflokkinum,
Helena Dam á Neystabø hevur sera drúgvar royndir í politikki bæði sum løgtingskvinna, sum landsstýriskvinna og sum býráðslimur.
Javnaðarflokkurin
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Lestrartíð: 4 ár
Umsóknarfreist: Læruplássið ásetir freistina
Útbúgvingarstovnur: Tekniski Skúlin í Klaksvík
Útbúgvingarstaður: Tórshavn,Klaksvík
Lærupláss: Hesi hava læruplássgóðkenning
Ein timburmaður fæst við at byggja sethús og virkisbygningar og onnur byggiarbeiði.
Arbeiðið fevnir m.a. um gólv, útveggir, takverk og at seta upp formar. Timburmaðurin arbeiðir eisini við at bjálva, klæða, seta vindeygu og hurðar í umframt at seta køkseindir og aðrar lidnar bygningslutir upp.
Tú lærir ráðlegging, at loysa seruppgávur, um nýhugsan og at finna loysnir. Eisini lærir tú at ráðgeva og um kundatænastu. Á skúlanum lærir tú eisini um umhvørvi og trygd á arbeiðsplássinum og hjá brúkaranum.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Skúlagongdin, íroknað eitt sveinaroyndarskeið, er 55 vikur, harav sveinaroyndarskeiðið er 5 vikur.
Útbúgvingin endar við sveinaroynd.
Fráfaringarroynd fólkaskúlans.
Eftir lokna útbúgving kanst tú arbeiða sum góðkendur timburmaður. Tú kanst eisini gerast sjálvstøðugur vinnurekandi.
Tú kanst eisini fara undir framhaldsútbúgving sum t.d.:
● byggitøkningur
● sniðgávutøknifrøðingur (designteknolog)
● orkutøknifrøðingur
● kort- og landmátaratøkningur
● framleiðslutøknifrøðingur
● bygningskonstruktørur
● viðkomandi akademiútbúgving
● professiónsbachelor í útflutningi og tøkni
● verkfrøðingur (krevur upptøkuskeið).
Tú endar útbúgvingina við einari sveinaroynd.
Glasir, Smiðjugerð – www.glasir.fo
Tekniski skúlin í Klaksvík – www.tsk.fo
Yrkisdepilin – www.yrkisdepilin.fo


text:
CCF 233
Einki TSB-nr.
1 Eina veit eg rímuna,
ið inni hevur ligið leingi,
gjørd um bóndan á Vatnskalla
og aðrar raskar dreingir.
2 Eina veit eg rímuna,
ið inni hevur ligið enn,
gjørd um bóndan á Vatnskalla
og aðrar raskar menn.
3 Bóndin vaknar úr blundi upp,
fortelur sín dreym so brátt:
“Undarligt hevur fyri meg borist
í alla hesa nátt.
4 Meg droymdi, at Nakkalanga
sat við síðum rotti,
so droymdi meg, at tjúkkari endi
fleyt niðri í einum potti.
5 Tað segði mær Gorpur, gamli bóndi,
tá ið eg á skógnum gekk,
at eg fekk einki av tjúkkara enda,
tí hann var farin vekk.
6 Tað segði mær Gorpur, gamli bóndi,
tá eg mundi honum møta,
at eg fekk einki av tjúkkara enda,
tí Jóhanna mundi hann eta.”
7 Bóndin fór á skógvin burt,
tað tápuliga svín,
hann skuldi betur við pottin sitið
og passað upp á enda sín.
8 Bóndin fór á skógvin burt,
tað tápuliga neyt,
hann skuldi betur við pottin sitið,
tá ið Vatnskallaboðin breyt.
9 Tað var bóndin á Vatnskalla,
hann heim aftur mundi venda,
honum kom einki annað í hug,
hann tonkti um tjúkkara enda.
10 Bóndin eigur ein lodnan hund,
raskur er hann at goyggja,
hann er slektaður norðan av Havn
og komin frá Jógvan beiggja.
11 Glopran kemur um Hamralið,
hon hevur so mikið mál:
“Jóhanna, gakk teg fram á gólv
og knoða í stóru skál!”
12 Jóhanna talar til Glopruna,
hon biður hana ikki tala,
meðni hon vendi drýlinum,
meðni mundi hon børkin stjala.
13 “Tá ið vit bardust um tjúkkara enda,
tá fekk eg eitt høgg á bakið,”
Jóhanna sletti lállurnar
við mørinum upp í takið.
14 Gívrin var bæði long og grim,
í ljóaran mundi hon røkka,
hon gav bóndanum á Vatnskalla
tað bara lýsi at drekka.
15 Best er at kvøða meira slíkt,
tað fyrsta er forbí,
gróðrarmykja og landbukkuskvøttur,
rokanin undir ský.
16 “Kalla meg ikki Kláðulærið,
eg gangi íblant menn,
rópa meg heldur Grunningshøvdið,
kjálkin inn í tenn.”
17 Landið út frá Lísbitu
rennur oman undir stein,
tað hava tey til matarløg
hjá Rakul og Jákup svein.
18 Tað svaraði ein so gamal maður,
hann var teirra næsti granni:
“Tey plaga ikki at pynta brúður,
sum situr við ongum manni.
19 Í fjør lótu tey pynta hana
við stakkum og bláum kjólum,
hon er ikki komin í brúðsong enn,
og nú líður aftur at jólum.
20 At pynta brúður ófesta,
tað man mangan svíkja,
tá ið hon fer at deigna breyð,
tað út millum fingrar spríkja.”
21 Uggilsið kom úr koyggju fram,
hon sigldi við donskum flaggi,
hendurnar á brúðrini vóru
smurdar út í deiggi.
22 Bóndin rópar á kokkarnar:
“Kókið kjøtið fort,
tí hon skal fáa brúðgóm snart,
vit rópa hann Brilluskort.”
23 Hompiskus kom úr Einglandi
við sínum brúdleypsdrekka,
Jóhanna sletti lállur við lær,
var glað fyri uttan ekka.
24 So pyntaðu tey ta ungu brúður,
tey høvdu so mikið skrál,
men Jóhonnu varð so illa við,
hon kundi ikki eingilskt mál.
25 Tá ið hon nú pyntað var,
hon sat við brúðarbondum,
eg visti ikki, fyrr enn tann unga brúður
tók endan úr mínum hondum.
26 Tá ið tey høvdu pyntað hana
við silvurnál fyri bringu,
eg visti ikki, fyrr enn tann unga brúður
hon endan í munnin stingur.
27 Eg veit ikki, fyrr enn tann unga brúður
hon endan í munnin stakk,
hon toygdi seg oman á triðja fat,
so langt sum armurin rakk.
28 Eingin gleði yvir borðinum var,
tí brúðgómurin var vekk,
men lukkan sætaði brúðrini,
tann tjúkkara enda fekk.
29 Hon hevur sitið við brúðarbondum,
hingu niður á reyv,
men fitin dryppar úr tjúkkara enda
og niður á silvurleyv.
30 Hon hevur sitið og knoskað hann
dagin út til enda,
nú hevur hon so proppað seg,
at eingin kann henni venda.
31 Vit skulu bjóða í Miðtúni
hjá honum Mikkjal Smelli,
síðani uppi á Glinsiniborg,
vit gloyma nú ikki Grúkhelli.
32 Glinsiniborg og Grúkhelli
standa uppi um tvørt,
Músabumban og Tronghólmur,
niðast er stýrimans Stert.
33 Vit skulu bjóða í Grúkhelli
øllum teimum har inni,
Eiriki og Maluni,
vit gloyma ikki Prumpuna svinnu.
34 Vit skulu bjóða Hálvdani
við sínum parúkkarheysi,
Skotbrelli og Klandralátri
og konuni norð á Kneysi.
35 Fanklaleggur dóttur eigur,
feit er hon sum spik,
kemur hon upp á Ófruktins loft,
tað verður eitt verri dik.
36 Kúluti Fressur dóttur eigur,
Glíringur mýkir leður,
tað kemur rok av landnyrðingi,
tá ið Hakaspjaðið treður.
37 Tú hevur leingi heitstór verið,
yvir tínum børnum prálað,
nú standa prik í tálgarendum,
sum Troyinborg útformálað.
38 Mær var altíð roff í hug,
eg upp á tjólegg fór,
men øvigur aftur á langleggin,
sum kálvur dettur í flór.
39 Eg fór upp á tjóleggin,
tað mundi ongan vara,
eg skjálvtaði aftur á langleggin
og mátti á vaðhornið fara.
40 Vit skulu bjóða á Klettum
og halda so saman hendur,
leggja so saðil á folans bak
og ríða yvir á Strendur.
CCF 233
Einki TSB-nr.
Handrit: Úr søvnum Jakob Jakobsens 1887 (Føroya landsbókasavn, Tórshavn): Ole Mikkelsen, Tórshavn, skrivaði upp, nr. 2.
Útgávur:
1. Føroya kvæði (N. Djurhuus greiddi til útgávu 1972), Band VI, s. 482.
2. Føroya kvæði (Inngangur og úrtøk eftir Dánjal Niclasen, 2005) 37. bind, s. 56.
Heimild: Úr Sandoy. Ole Mikkelsen, lítli Óli (1865-1950) føddur á Sandi.


text:
Tonja Gliturdal
Bókadeild Føroya Lærarafelags
- Síður: 255
- Útgávuár: 2014
- Upprunamál: norskt
- Innbinding: heft
- Rithøvundur: Maria Parr
- Myndir: Åshild Irgens
- Týðari: Ása Højgaard Ellefsen
Besti vinur Tonju er tann tvitni 74 ára gamli Gunnvald, og tey bæði kenna hvørt annað bæði út og inn. Ella gera tey nú tað? Tá Gunnvald endar á sjúkrahúsi við brotnum beini, kemur Tonja fram á, at hann hevur hildið okkurt sera týdningarmikið loyniligt fyri henni, og hetta er um at forkoma tí góða lívinum í Gliturdalinum.
Meðan várið stríðist við kavan og fær fjøllini at glitra og áirnar at fyllast, stríðist lítla dundrið í Gliturdalinum fyri at bjarga sínum besta vini og fáa alt aftur í rættlag.


text:
Dávur vann ársins fyrstu súkklukapping
Leygardagin skipaði Tórshavnar Súkklufelag fyri ársins fyrstu súkklukapping. Tað var einkultstartur, og tað var sokallaði einkultstarts klassikarin, sum kappast bleiv á.
Klassikarin er frá Plantusøluni við Hvítanesvegin í Havn, til Kaldbak og so aftur til Plantusøluna. Góðar 30 kilometur. Ein spennandi teinur, ið inniheldur bæði brekkur, og long fløt strekkir.
Møguleiki var eisini at koyra ein styttri tein. Hesin var umleið 20 kilometur. Leiðin gekk somuleiðis frá Plantusøluni, men ístaðin fyri at koyra til Kaldbaks, so skuldi vendast við oynna í Kaldbaksbotni.
Veðrið var av tí fagrasta, og hóast kuldi í luftini, so vóru umstøðurnar at kappast í einkultstarti sera góðar.
Undirtøkan var góð, og tíggju súkklarar bjóðaðu hvør øðrum av.
Tað var Dávur Magnusson, ið gjørdist vinnari av kappingini. Dávur koyrdi teinin uppá 48 minuttir og 11 sekund. Meðalferðin hjá Dávur hevur sostatt verið góðar 36 km/t.
Dávur vann saman við Torkil Veyhe og Jóanis Albert Nielsen eitt flott bronsuheiðursmerki í einkultstarti á Oyggjaleikum í fjør, og er einkultstartur sostatt ein grein, ið Dávur stendur seg væl í. Kappingin leygardagin var sum áður nevnt ársins fyrsta kapping, og tí er onki undarligt í, at vinnaratíðin hjá Dávur liggur eitt sindur frá bestu tíð á hesum teini, ið er góðar 42 minuttir (Rógvi Johansen, Gunnar Dahl-Olsen og Sverri Mohr Edvinsson).
Næstur gjørdist Gunnar Dahl-Olsen. Bert 4 sekund var millum nummar trý og fýra. Sigmund Olsson kom á mál bert fýra sekund frammanfyri Sverra Mohr Edvinsson.
Ein kvinna stillaði upp. Tað var Tórvør Vang. Tórvør fyrireikar seg til enn ein túr við Team Rynkeby komandi summar. Tá verður tað ikki 20 km, men góðar 1200 km sum hon saman við øllum hinum "rynkunum" skulu leggja afturum.
Tórvør súkklaði teinin uppá 43 minuttir og 21 sekund.
Úrslit
Opin bólkur, menn, 29 km:
1. Dávur Magnussen, 48 minuttir og 11 sekund
2. Gunnar Dahl-Olsen, 50:35
3. Sigmund Olsson, 52:02
4. Sverri M. Edvinsson, 52:06
5. Alfred Hummeland, 52:57
6. Jógvan Højgaard, 53:06
7. Evald Rasmussen, 57:50
8. Eyvind Akraberg Hansen, 1:00:36
9. Kári Simonsen, 1:04:01
Opin bólkur, kvinnur, 20 km:
1. Tórvør Vang
Longu komandi leygardag verður aftur møguleiki at kappast. Tá verður kappast í Landavegsúkkling, og tá gongur leiðin frá Tórshavn til Saksun og aftur til Havnar. Kappingin byrjar kl. 15. Tað ber til at tilmelda seg kappingina á FB (Súkkling og Triathlon). Tey, ið ynskja at luttaka skulu møta við Plantusøluna kl. 14.30. Hesin teinur er umleið 100 km langur, men til ber eisini at koyra ein styttri tein, góðar 60 km.


text:
Jan Højgaard, formaður í Føroya Fiskimannafelag. (Maria Olsen Photo)
Jan Højgaard: Uppskotið um nýskipan letur upp fyri spekulatión og korruptión
Dan Klein --- 01.11.2017 - 08:00
Verandi uppskot frá Landsstýrinum um ‘fyrisiting av sjófeingi’ letur upp fyri spekulatión og korruptión, av tí at tað gevur ov nógva makt til eitt embætisverk sum ikki er nóg álítandi; tað sigur formaðurin í Føroya Fiskimannafelag, Jan Højgaard.
“Umsitingin hevur ferð eftir ferð gjørt mistøk, eisini álvarslig mistøk, uttan tó at tað hevur víst seg at fáa nakrar avleiðingar,” segði Jan Højgaard í samrøðu við blaðið Sjógvur & Fólk, sum kemur út í næstum. “Dømini eru fleiri, frá Anitu til óregluligar flytingar av loyvum… nóg mikið til at vit ikki kunnu hava fult álit á umsitingini.”
Sambært FF formannin kann umsitingin ikki metast sum immun móti møguligum mutursfreistingum í framtíðini, sum lógaruppskotið letur upp fyri við at geva ov stórt vald til embætisverkið umvegis kunngerðir, samstundis sum ein stórur partur av fiskirættindunum skulu seljast um uppboðssølu fyri at fáa meira kapping um at sleppa framat at fiska — nakað sum kann fáa óhepnar avleiðingar um sokallaðir strámenn fáa kvotur meðan verulig fiskireiðarí verða við sviðusoð.
“Politikararnir sita bert í avmarkaða tíð, men tey í umsitingini kunnu sita yvir langa tíð, og tað gevur teimum eina ógvuliga sterka støðu í aðalráðunum. Umsitingin í Fiskimálaráðnum hevur, í sambandi við fleiri málsviðgerðir, víst at hon livir ikki upp til ein nóg høgan standard hvat viðvíkur mannagongdum og ábyrgd. Tí er tað óðamannaverk at lata størri partar av lógini vera upp til umsitingina gjøgnum ein hóp av komandi kunngerðum.”
Jan Højgaard vil vera við at lógaruppskotið um nýskipan av fiskivinnuni leggur gjøgnum óhoyrda kunngerðastýring upp til at embætisfólk fáa størri makt enn nakrantíð. Uppboðssøla av rættindum vil samstundis, meinar hann, flyta snúningspunktið í vinnuni frá tí sum higartil hevur verið — rakstri og íløgum og øllum tí sum hoyrir til fiskiskap — til sjálv rættindini, sum ístaðin koma at verða sett í miðdepilin; tískil verður trýstið hægri á umsitingina í sambandi við rættindini.


text:
Tá ið Koda ikki hevur nøktandi upplýsingar um upphavsmenn til eitt verk, ið er spælt alment, fær Koda ikki útgoldið upphæddina sum upphavsmenninir hava til góðar. Tá fara ‘detektivarnir’ hjá Koda til verka, fyri at finna neyðugu upplýsingarnar um persónarnar. Oftani er talan um upphavsmenn, sum enn ikki eru vornir limir í Koda. Men tað kann t.d. eisini komast av at kunning um arvingar ikki er komin fram til Koda, tá ið upphavsmenn andast.
Í repertoire deildini starvast Bodil Christine Olsen Jessen. Nakað av tí, ið Bodil fæst við, er finna upplýsingar um teir upphavsmenn, ið Koda ikki hevur kontaktupplýsingar til, ella har kontaktupplýsingarnar, Koda hevur, eru so ófullfíggjaðar, at tað forðar útgjaldi.
Tað kann vera sera torført at gera av, hvør rættindahavarin er
’Bæði arvingar og føroyskir ‘ikki-limir’ kunnu vera ringir at finna. Tað kemst av at tað einasta, vit hava at halda okkum til undir leitingini, er eitt navn. Í Føroyum verður p-tal nýtt í staðin fyri CPR-nummar, men vit fáa ikki brúkt føroysku p-tølini, tí talskipaninar eru ymiskar. Og tað ger uppgávuna torførari. Hetta er eisini orsøkin til, at vit ikki fáa goldið út umvegis NemKonto til Føroyar’, greiður Bodil frá.
‘Um eitt nú fleiri hava skrivað eitt verk saman, royna vit at spyrja teir upphavsmenninar, sum vit hava samband við. Á tann hátt kunnu vit javnan finna fram til rætta persónin’, sigur Bodil.
‘Tá talan er um andlát, skriva vit til Sorinskrivarin í Tórshavn, fyri at fáa útvegað upplýsingar um arvingar. Í eldri arvamálum, har eitt nú arvingarnir eisini eru deyðir, kann tað krevja eitt rættiliga stórt detektivarbeiði at koma fram á núlivandi arvingarnar. Upphavsrætturin er jú galdandi í 70 ár frá endanum á deyðsárinum hjá upphavsmanninum’, sigur Bodil frá.
Týdningarmikið at melda seg sum lim í Koda
‘Tað hendir javnan, at vit fáa boð um at eitt verk er spælt alment, har vit ikki hava nakrar upplýsingar um upphavsmannin. Tað kann komast av tí, at upphavsmaðurin enn ikki hevur meldað seg inn í Koda. Tá er tað torført at finna fram til rætta persónin, so vit fáa goldið fyri brúk av verkinum. Tí er tað týdningarmikið, at melda seg sum lim í Koda, um eins tónleikur verður spældur alment. Tað er eisini týdningarmikið, at skráseta síni verk hjá Koda og at syrgja fyri, at Koda hevur røttu kontakt- og bankaupplýsingar, so útgjaldið ikki rennur seg í forðingar av tí slagnum. Minst tí altíð til at boða frá, um broytingar eru í kontakt- ella bankaupplýsingunum’, sigur Bodil.
‘Onkuntíð mugu vit brúka nógva orku uppá at fáa greiðu á, hvørjir røttu upphavsmenninir eru. Vit brúka Google og seta okkum í samband við aðrar upphavsmenn til sama verk, fyri at finna røttu persónarnir. Og hvørja ferð tað eydnast, gerist eg so ómetaliga glað’, endar Bodil.
Millum teirra, ið okkum vantar upplýsingar um í løtuni, eru:
- Magni Nielsen
- Niels Petur Nolsøe
- Samal Petersen (deyður 1976)
- Steingrim Niclasen
- Jens Pauli Heinesen
- Svenning Niclasen
- Eli Andresen
- Heri Reynheim
- Justin Philbrow
- Petur Jacobsen
Hevur tú spurningar til okkurt av hesum, ella fært tú hjálpt okkum ávegis til ein av persónunum, vit eftirlýsa, ert tú vælkomin at seta teg í samband við okkum á repertoire@koda.dk.


text:
A-landsliðsleikari heldur fram í KÍ
KÍ boðar í kvøld frá, at felagið hevur gjørt nýggjan sáttmála við A-landsliðsleikara.
22 ára gamli Hørður Askham hevur í kvøld sett sína undirskrift á nýggjan 1-ára sáttmála við KÍ. Hørður kom til KÍ undan hesum kappingarárinum og avrikini hava verið so mikið sannførandi, at hann hevur vunnið sær pláss á A-landsliðnum seinastu dystirnar. Hørður hevur spælt allar minuttirnar í ár burtursæð frá, tá hann hevur havt leikbann.
Hóast sín unga aldur, so er Hørður skrásettur fyri 108 dystir í Effodeildini.
(Kelda: nordlysid.fo)


text:
28. Jun 2017
Univice fekk uppgávuna at gera stálarbeiði til stásiligu Norrona Buffet, ið var nýumvæld til summarsiglingina hjá Smyril Line. Univice stóð fyri at: tekna eina 3D tekning av buffet’ini við røttum mátum. gera stálkonstruktióngera uppsatsir til mat omanfyri hita/kluldabaðini sjótryggja hitalampu Sí myndir frá tekniborðinum til...
01. Mar 2016
Valka eru serfrøðingar í vatnskering og automatisering av flakaframleiðslu innan hvítan fisk og laks. ...
26. Feb 2016
UNIVICE umboðar íslendska framleiðaran Curio.Curio framleiðir alternativ til flakaskering sum í góðsku og úrtøku er heilt á hædd við, og hægri enn teir traditionellu veitarirnir innan økið. Teir framleiða eina framúrskarandi flakaskerimaskinu, ein avhøvdara, ein skrallara og ein hvessara til...
29. Apr 2014
AWI 33 báturin "KRISTINA" bleiv sendur við Eim Skip via Reykjavík frýggjadagin, og verður leveraður eigaranum 05 mai í Nuuk. Aðalstein Anthoniussen verður, vegna AWI Boats, í Nuuk og handar keyparanum, Avanaa Fisheries Aps, bátin. Framleiðslan hevur gingið framúr væl og eru vit sera væl...
27. Sep 2013
Univice hevur fingið einaumboð fyri flótiklæðir sum bjarga lívum. ...
25. Sep 2013
Í samband við at Enniberg fær skyft høvðusmotor og gear, ger Univice ábøtur á verandi fabrik. Nýggir frystarir vera tilsettir og hagreiðingarlinja til rækjur er gjørd. ...
25. Sep 2013
Univice hevur, sum umboð fyri 3X í Íslandi, leverað kassaføðing til Faroe Origin í Runavík. ...
20. Sep 2013
Íslendski framleiðarin DIS hevur uppfunnið reingeringarevnið og reingeringshátt sum disinfiserðar framleiðsluhølir og eindir á heilt einastandandi hátt. ...


text:
Licentia Poetica – yrkingaupplestur á ólavsøku
Hjá flestum fólkum er ólavsøkan ein høgtíð, har alt er tilrættalagt frammanundan. Eitt tiltak av teimum mongu, sum fara at lita ólavsøkuna, verður ólavsøkudag tann 29. juli. Tað eru Føroya Fólkaháskúli og Vencil, sum skipa fyri yrkingaupplestri á trímumu støðum. Vit eiga nógvar góðar yrkjarar í Føroyum, og teir bestu, sum vit eiga fara at lesa upp á ólavsøkutiltakinum, Licentia Poetica.
Yrkjararnir fara at lesa upp á trimum útvaldum støðum í Havnini. Fyrst fara tríggir yrkjarar at lesa upp í ógvuliga hugnaligu umhvørinum niðri í Steinprenti, sum heldur til í bygninginum hjá Öström á Skálatrøð. Síðani verður gingið yvir í Bojsensgarð, har tríggir yrkjarar lesa upp. Endað verður á Býarbókasavinum, har seinastu yrkjararnir fara at lesa. Raðfylgjan og klokkutíðirnar eru hesar:
14:30 til 15:00: Steinprent:
Carl Jóhan Jensen, Sissal Kampmann og Oddfríður Marni Rasmussen
Ganga í 15 minuttir yvir til Bojsensgarð
15:15 til 16:00: Bojsensgarður:
Ludvík á Brekku, Kim Simonsen og Rói Patursson
Ganga í 15 minuttir niðan á Býarbókasavnið
16:00 til 16:30: Býarbókasavnið:
Vónbjørt Vang, Trygvi Danielsen og Jóanes Nielsen
Vegna stigtakararnar
Føroya Fólkaháskúli
&
Vencil